title: Gorkha (kaupunki)

text: Gorkha () on kaupunki Nepalin Gandakin vyöhykkeen Gorkhan piirikunnassa. Vuonna 2011 Gorkhan kaupungin väkiluku oli 32 473, pinta-ala 60,3 km ja väestötiheys 539 as./km.


title: Gorkha (kaupunki)

text: Kaupungin nimi oli vuodesta 1996 vuoteen 2009 saakka "Prithvinarayan" tai "Prithbhinarayan", Gorkhan kaupungissa syntyneen ja Nepalin valtion perustaneen kuningas Prithvi Narayan Shahin (1722/3–1775) mukaan.


title: Gorkha (kaupunki)

text:
Piirikunta on maaston korkeuseroiltaan erittäin monimuotoinen ja kulkuyhteyksiltään haastava; läheskään kaikkiin kyliin ei ole tietä tai edes hyvää kärrypolkua. Piirikunnassa sijaitsee esimerkiksi maailman kahdeksanneksi korkein vuori (Manaslu, 8163 m) ja maailmanperintölistalle 1996 hyväksytty Gorkhan keskiaikainen linnoitus, joka toimi aiemmin myös kuninkaanlinnana. Nähtävyyksiin kuuluu myös Durga-jumalattarelle omistettu Manakamanan temppeli, jonne on gondolihissiyhteys.
Huhtikuun 25. päivänä 2015 kello 06:11:26 UTC (11:56:26 paikallista aikaa) tapahtui Gorkhan piirikunnan pohjoisosissa 7,8 momenttimagnitudin maanjäristys. Järistyskeskus sijaitsi lähellä maanpintaa, vain 15 kilometrin syvyydellä. Maanjäristys oli Nepalin voimakkain yli 80 vuoteen. Voimakkaan maanjäristyksen seurauksena Gorkha kuului Nepalin eniten tuhoa kärsineisiin piirikuntiin. Tuhojen selvittely kuitenkin kesti päiväkausia, koska kaikkiin kyliin ei päästy maanteitse, ja Nepalin valtiolla oli käytössään vain muutamia helikoptereita. Intian pelastusviranomaiset auttoivat piirikunnan pelastustöissä ja toivat avuksi omia helikoptereitaan. Silti vielä viidessä päivässä ei piirikunnan tuhoutuneiden rakennusten tai kuolonuhrien määrästä ollut tarkkaa kuvaa.


title: Vuokko Niskanen

text: Vuokko Inkeri Niskanen (ent. "Österlund", o.s. "Tuunainen", 23. heinäkuuta 1933 Sortavalan maalaiskunta – 9. tammikuuta 2018 Savonlinna) oli suomalainen kirjailija, opettaja sekä radio- ja televisiotoimittaja. Hän kirjoitti noin 30 kirjaa, joista useimmat on suunnattu lukemaan opetteleville lapsille.


title: Vuokko Niskanen

text: Varsinaisen työuransa Vuokko Niskanen teki opettajana. Hän valmistui kansakoulunopettajaksi Jyväskylän kasvatusopillisesta korkeakoulusta 1958. Pisimpään hän opetti Jyväskylän normaalikoulussa 1963–1980. Vuosina 1970–1972 hän toimi uuden peruskoulujärjestelmän alkuopetuksen lääninkouluttajana ja erikoistui tuolloin myös sukupuolikasvatukseen. Vuosina 1980–1983 Niskanen työskenteli Ruotsissa ruotsinsuomalaisten kotikielen opettajana.


title: Vuokko Niskanen

text: Niskanen toimi opettajantehtäviensä ohella vuosina 1964–1980 Yleisradion avustajana Keski-Suomen alueradiossa sekä 1970-luvun puolivälissä juontajana television ajankohtaismakasiinissa "Tasavallassa tapahtuu". 1970-luvun alussa hän erikoistui radio- ja tv-jutuissaan seuraamaan meneillään ollutta peruskoulu-uudistusta, jossa Keski-Suomi oli kokeilualuetta. 1970-luvulla Niskanen kirjoitti myös kolumneja Apu- ja Eeva-lehtiin.


title: Vuokko Niskanen

text: Vuokko Niskanen oli 1974–1978 naimisissa elokuvaohjaaja Mikko Niskasen kanssa ja kirjoitti avioliitostaan päiväkirjamerkintöjensä pohjalta vuonna 2001 kirjan "Mieheni Mikko ja minä".


title: Vuokko Niskanen

text: Niskaselle myönnettiin valtion nuorisokirjallisuuspalkinto vuonna 1986.


title: Mika Anttonen

text: Mika Anttonen (s. 18. joulukuuta 1966 Helsinki) on suomalainen energia-alan yrittäjä ja yritysjohtaja. Hän omistaa 87 prosenttia polttoaineiden jakeluyritys St1 Nordic Oy:stä (liikevaihto 6,5 miljardia euroa) ja 80 prosenttia Ruotsissa toimivasta öljynjalostusyritys St1 Group Oy:stä (liikevaihto 4,1 miljardia euroa). Hän on molempien yritysryhmien hallituksen puheenjohtaja. Anttosen omistusten tarkkaa arvoa ei voi laskea, mutta häntä pidetään yhtenä Suomen harvoista miljardööreistä. Koulutukseltaan hän on diplomi-insinööri.


title: Mika Anttonen

text: Opiskellessaan energiatekniikkaa Teknillisessä korkeakoulussa Anttonen aloitti työuransa Nesteen raakaöljyn trading-toiminnassa, ostamalla ja myymällä maailmalla liikkuvia öljylasteja. Hän eteni Nesteen trading-toiminnan johtajaksi. Trading oli merkittävä osa Nesteen liiketoimintaa: siitä tuli lähes puolet yrityksen liikevaihdosta. Vaikka Anttosen ura Nesteellä oli hyvässä nosteessa, hän päätti lähteä yrittäjäksi vuonna 1995 alkaen tehdä öljykauppaa omaan lukuunsa. Hän alkoi kuitenkin kaivata uutta sisältöä työhönsä ja myi yhtiökumppaninsa kanssa Enronille Greenergy Baltic Oy:n trading-bisneksen, joka vaati markkinoiden seuraamista vuorokauden ympäri. Sen jälkeen Anttonen alkoi kehittää fyysisen öljyn vähittäiskauppaa Suomessa Greenin ostettua St1-ketjun vuonna 2000. St1-ryhmä on parissa vuosikymmenessä kasvanut Anttosen johdolla lähes tyhjästä Pohjoismaiden suurimpien polttoaineenjakelijoiden ja -jalostajien joukkoon.


title: Mika Anttonen

text: Anttonen tunnetaan uusiutuvan energian puolestapuhujana ja siihen investoijana ja hänen yritystensä liikevaihdosta sen osuus vuonna 2014 oli 5–10 prosenttia. Hänen mukaansa fossiilisilla polttoaineilla tehtävä kauppa mahdollistaa St1:n strategisen suuntautumisen uusiutuvaan energiaan. Anttonen sanoo koko St1-yritykselle 1990-luvun lopulla laatimansa strategian tähtäävän tapoihin löytää hupenevaa öljyä korvaavia energiamuotoja: ”Minä mietin työkseni, miten maapallon energiatarpeen voisi tyydyttää. Tulee taas miljardi uutta asukasta ja he tarvitsevat näin paljon energiaa pysyäkseen pelkästään hengissä. Kun näkee ison kuvan, alkaa nähdä mitä se tarkoittaa Euroopassa tai Suomessa.”


title: Mika Anttonen

text: Vuonna 2003 Anttonen valittiin Vuoden liikemieheksi.


title: Mika Anttonen

text: Anttonen pitää monia ilmastotavoitteita epärealistisina. Anttonen on maininnut, että Euroopan unioni toteuttaa ilmastopolitiikkaa EU-alueella, jonka osuus maailman primäärienergian kulutuksesta on vain 11 prosenttia ja on laskusuunnassa. Anttosen mukaan jos EU-alueella lopetettaisiin energian käyttö kokonaan vuonna 2018, vuoteen 2025 mennessä muualla maailmassa energiankulutus on kasvanut saman verran. Anttosen mielestä sähköautot ja biopolttoaineet eivät tuota ilmakehän hiilidioksidin alenemaa, ja näkee Afrikan hiilinielujen kasvattamisen ratkaisuna. Anttosen mielestä Afrikkaa pitäisi metsittää.


title: Mika Anttonen

text: Anttosen perheeseen kuuluvat vaimo ja kolme lasta.


title: Mika Anttonen

text: Anttonen on Suomen Jääkiekkoliiton liittohallituksen jäsen. Vuonna 2016 Anttonen lahjoitti miljoona euroa vähävaraisten perheiden nuorten jääkiekon harrastamiseen ja aikoo jatkaa samansuuruisia lahjoituksia tulevinakin vuosina, "niin kauan kuin rahat riittää". Hän oli aiemminkin tukenut vähävaraisten perheiden jääkiekkoilijoita, anonyymisti ja olisi halunnut lahjoittaa tälläkin kertaa anonyymisti. Suuri summa olisi kuitenkin herättänyt huomiota, joten lahjoitus päätettiin julkistaa.


title: Lars Rosenblad

text: Lars Rosenblad (s. Parainen 5. huhtikuuta 1965) on Mantra Communicationsin konsultti. Hänestä tuli valtiotieteiden kandidaatti vuonna 1993 ja valtiotieteiden maisteri vuonna 1994. Hän oli Yleisradio Oyj:n toimittaja vuosina 1988–1994, Svenska social- och kommunalhögskolanin journalistiikan opettaja ja tutkija vuosina 1994–1998, Nya Ålandin päätoimittaja vuosina 1998–2002, toimitusjohtaja ja kustantaja vuosina 2001–2002, Vasabladetin varapäätoimittaja vuosina 2003–2006, vastaava päätoimittaja vuosina 2009–2010 ja HSS Median liiketoiminnan kehitys- ja uusmediapäällikkö vuosina 2007–2009.


title: Markku Kuitunen

text: Markku Kuitunen (s. 22. marraskuuta 1953, Tyrväntö) suomalainen ympäristötieteilijä ja professori. Hän toimi Jyväskylän yliopistossa ympäristötieteen professorina 2000–2016.


title: Markku Kuitunen

text:
Markku Kuitunen aloitti uransa opetustehtävissä 1970-luvulla. Hän oli Tammelan vs. johtajaopettaja vuonna 1974. Sen jälkeen hän työskenteli kartoittajana, laboranttina ja kartanpiirtäjänä Hämeenlinnassa vuosina 1974–1976.
Kuitunen opiskeli biologiaa Jyväskylän yliopistossa. Hän väitteli vuonna 1989 Jyväskylässä tohtoriksi. Kuitusen väitöskirja ("Food, space and time constraints on reproduction in the common treecreeper (Certhia familiaris L.)") käsitteli ravinnon ja elinympäristön merkitystä puukiipijän ("Certhia familiaris") lisääntymiselle.


title: Markku Kuitunen

text: Akateemisen uransa Kuitunen aloitti Jyväskylän yliopistossa suunnittelijana vuonna 1982. Sen jälkeen hän on toiminut erilaisissa tutkimus- ja opetustehtävissä Jyväskylän yliopiston biologian laitoksella (nykyisin laitos tunnetaan nimellä bio- ja ympäristötieteiden laitos). Hän toimi laitoksella assistenttina vuodesta 1982. Sittemmin hän työskenteli yliassistenttina vuosina 1989–2000.


title: Markku Kuitunen

text:
Kotimaan lisäksi Kuitunen on työskennellyt ulkomailla. Hän on tehnyt tutkimustyötä Unkarissa vuosina 1984, 1985 ja 1986, Yhdysvalloissa vuosina 1996 ja 2005 sekä Australiassa vuonna 2006.
Markku Kuitunen nimitettiin ensimmäistä kertaa ympäristötieteen professuuriin vuonna 2000 ja hän aloitti toimessaan vuonna 2001. Vuonna 2004 hänet nimitettiin vakinaiseksi ympäristötieteen professoriksi, jonka erikoisala olivat ympäristötieteet, etenkin ympäristövaikutusten arviointi ja hallinta. Hän aloitti kyseisessä virassa elokuussa 2004. Ympäristövaikutuksien tutkimus Jyväskylän yliopistossa on painottunut yhdyskuntien toimintaan sekä erilaisiin luonnon- ja maankäytön toimintoihin. Niiden ohella on selvitetty mm. ympäristövaikutusten lainmukaisen arviointiprosessin vaikuttavuutta.


title: Markku Kuitunen

text: Kuitunen jäi virastaan eläkkeelle marraskuun lopussa 2016. Jäähyväisluentonsa hän piti joulukuussa 2016.


title: Markku Kuitunen

text: Professori Kuitusen tutkimus on keskittynyt ympäristötieteen alalle. Hän on tutkinut, miten ympäristövaikutuksia voi arvioida ja miten niitä voi hallita. Hän on syvällisesti perehtynyt erilaisiin ympäristö- ja maisemaekologian sekä luonnonsuojelubiologian kysymyksiin. Hän on selvittänyt, millaisia valintakriteerejä luonnonsuojelussa käytetään ja miten erilaiset menetelmät valitaan. Muita hänen keskeisiä alojaan ovat olleet maankäytön suunnittelu, ympäristöasenteet sekä paikkatietosovellukset.


title: Markku Kuitunen

text: Kuitunen on julkaissut tutkimuksistaan useita kymmeniä tieteellisiä artikkeleita.


title: Markku Kuitunen

text: Kuitunen on uransa aikana toimittanut useita artikkeleita biologian alan lehtiin. Hän on myös työskennellyt toimittajana. Vuosina 1983–1984 hän oli "Luonnon tutkija" -lehden toimitussihteeri ja vuonna 1985 sen päätoimittaja.


title: Markku Kuitunen

text: Toimitustyön ohella Kuitunen on julkaissut teoksia ympäristötieteen alalta sekä alan oppimateriaalia.


title: Markku Kuitunen

text: Vapaa-ajallaan professori Kuitunen harrastaa lintuja, valokuvausta ja puutarhan hoitoa.


title: Alarik Repo

text: Alarik Repo (s. 29. toukokuuta 1951 Kajaani) on suomalainen muusikko ja kulttuurivirkamies. Hän on johtanut vuodesta 2007 alkaen mukaansa nimettyä Alarik Repo Hän suoritti soitonopettajan tutkinnon vuonna 1977 (kontrabasso, Turun konservatorio). Vuonna 2000 hän valmistui filosofian maisteriksi. Hän oli Turun kaupunginorkesterin kontrabassonsoittaja vuosina 1975–1979, apulaisintendentti vuosina 1979–1981, intendentti ja Turun musiikkijuhlien hallinnollinen ja taiteellinen johtaja vuosina 1981–1989, Suomen sinfoniaorkesterit ry:n toiminnanjohtaja vuosina 1989–1993 ja hallituksen jäsen vuosina 1982–1989 ja Turun musiikkijuhlasäätiön toiminnanjohtaja vuosina 1993–2007. Vuosina 1997–2006 hän oli Madetoja-säätiön toiminnanjohtaja.


title: Vieraalla maalla, neljä kertomusta

text: Vieraalla maalla, neljä kertomusta ("Die Ausgewanderten. Vier lange Erzählungen", 1992) on saksalaisen kirjailijan W. G. Sebaldin toinen romaani. Se julkaistiin suomeksi Tammen Keltaisessa kirjastossa Oili Suomisen kääntämänä 2004. "Vieraalla maalla" koostuu neljästä erillisestä jaksosta, joissa kertoja selvittelee neljän häneen jollain tavalla liittyvän ihmisen elämäntarinoita. Kertomusten kohteena olevia henkilöitä yhdistää tietty ulkopuolisuus; he ovat joutuneet jättämään kotimaansa ja rakentamaan elämänsä parhaansa mukaan 'vieraalla maalla'. Sebaldin keskeiset aiheet, toisen maailmansodan trauman käsittely, muisti, melankolia ja matkustaminen ovat näkyvissä myös "Vieraalla maalla" -romaanissa, jonka henkilöt yhtä lukuun ottamatta ovat Euroopan juutalaisia, ja joiden jäljillä kertoja matkustaa.


title: Vieraalla maalla, neljä kertomusta

text: Romaanin rakentumisessa keskeisessä roolissa ovat kertojan tavat hankkia tietoja kiinnostuksensa kohteista ja keinot, joita hän käyttää yrittäessään rekonstruoida usein jo kuolleen henkilön elämäntarinan. Vaikka kertoja on aina itse läsnä, hän on oikeastaan olemassa vain toisten muistelua varten ja hänen omasta elämästään saamme tietää vain kuinka hän matkustaa ja muistelee yrittäessään koota toisten tarinat kokonaisiksi. Tekstissä toistuu usein tämänkaltainen rakenne: ”[K]ahtena peräkkäisenä iltana, niin oli Adelwarth-eno kertonut, sanoi Fini-täti - - ”. Kertoja siis raportoi, mitä joku toinen on sanonut jonkun kolmannen kertoneen. Tarinan tasot kerrostuvat ja tarinat kulkevat yhä uusien ihmisten läpi, jolloin päädytään yhä kauemmas alkuperäisestä, muistin ja satunnaisten jäljelle jääneiden dokumenttien varaan.


title: Balin lippu

text: Balin lippu on Indonesian Balin provinssin lippu. Lipussa on Balin vaakuna keltaoranssilla pohjalla. Lippu muodostuu saman kaavan mukaan kuin muidenkin Indonesian provinssien liput, joissa on yleensä useimmiten alueen vaakuna kuvattuna vaihtelevan värisillä pohjilla. Lippua käytetään ainoastaan virallisten rakennusten edustalla ja joissakin provinssin tapahtumissa. Lippu ei ole siviililippukäytössä, vaikka sen käyttöä ei ole kielletty lailla tavallisilta kansalaisilta.


title: Ahti Rihto

text: Ahti Rihto (s. 17. kesäkuuta 1943, Korpilahti) on suomalainen hallintoneuvos. Hän on varatuomari. Hän oli Maanmittaushallituksen esittelijä vuosina 1966–1968, työvoimaministeriön nuorisohallituksen sihteeri vuosina 1968–1972, vanhempi hallintosihteeri vuosina 1972–1975, oikeusministeriön lainsäädäntöneuvos vuosina 1975–1979, lainsäädäntöjohtaja vuosina 1979–1983, Korkeimman hallinto-oikeuden ylimääräinen hallintoneuvos vuosina 1983–1988 ja hallintoneuvos vuosina 1988–2010.


title: Jung Jae-Eun

text: Jung Jae-Eun (, s. 11. tammikuuta 1980) on eteläkorealainen taekwondon olympiavoittaja ja kaksinkertainen maailmanmestari.


title: Jung Jae-Eun

text: Jung voitti Sydneyn olympialaisissa 2000 kultaa naisten alle 57 kg:n painoluokassa kukistettuaan loppuottelussa vietnamilaisen Trần Hiếu Ngânn pistein 2–0. Hän voitti maailmanmestaruuden 55 kg:n sarjassa 1997 kaadettuaan finaalissa ranskalaisen Carine Zelmanovitchin ja 2001 kukistettuaan loppuottelussa Espanjan Gemma Magrían. Vuonna 1999 hän sai 55-kiloisissa MM-hopeaa hävittyään 0–0 päättyneessä loppuottelussa kiinalaiselle Wang Sulle.


title: Jung Jae-Eun

text: Jung voitti Aasian-mestaruuden alle 55-kiloisissa 2002.


title: Balin vaakuna

text: Balin vaakuna on Indonesian Balin provinssin tunnus. Vaakunassa on sinisellä täytevärillä oleva viisikulmio, jonka sisässä on kuvattuna temppeli, jonka yläpuolella on tähti joka symboloi korkeinta jumaluutta. Temppelissä on kuvattuna "barong", balilainen perinteinen naamio. Barong on balilaisissa kansantaruissa hyvä henki, joka suojelee kylää. Temppelin alapuolella on ketju joka kuvaa yhtenäisyyttä. Ketjun alapuolella on lootuksenkukka, jota kehystää Balin kulttuuria kuvaava kuvio "kipas". Riisi ja puuvilla temppelin kummallakin sivulla kuvastavat vaurautta. Temppelin alapuolella oleva teksti "Bali Dwipa Jaya" tarkoittaa kunniakasta Balin saarta. Vaakuna on kuvattuna myös Balin lipussa.


title: Natriumsyanoboorihydridi

text: Natriumsyanoboorihydridi (NaBHCN) on natrium- ja syanoboorihydridi-ionien muodostama epäorgaaninen ioniyhdiste. Yhdistettä käytetään orgaanisissa synteeseissä mietona ja selektiivisenä pelkistimenä.


title: Natriumsyanoboorihydridi

text: Huoneenlämpötilassa natriumsyanoboorihydridi on valkoista hyvin hygroskooppista kiteistä aineista. Monista muista boorihydrideistä poiketen yhdiste liukenee erittäin hyvin veteen, eikä hydrolysoidu pH:n ollessa yli 3. Se liukenee hyvin myös polaarisiin orgaanisiin liuottimiin kuten etanoliin ja tetrahydrofuraaniin. Poolittomiin orgaanisiin liuottimiin kuten hiilivetyihin se ei liukene. Syanoryhmän elektroneja puoleensavetävä vaikutus tekee natriumsyanoboorihydridistä natriumboorihydridiä heikomman pelkistimen. Esimerkiksi aldehydit ja ketonit se pelkistää alkoholeiksi vain happamissa olosuhteissa. Sen sijaan imiinit se pelkistää amiineiksi neutraaleissa olosuhteissa. Näiden lisäksi se pelkistää myös polarisoituneita alkeeneja, epoksideja, oksiimeja sekä alkyylihalogenidit hiilivedyiksi.


title: Natriumsyanoboorihydridi

text: Natriumsyanoboorihydridiä valmistetaan tyypillisesti joko vetysyanidin ja natriumboorihydridin tai natriumsyanidin ja boraaniin tetrahydrofuraanikompleksin välisellä reaktiolla. Liuottimena reaktioissa käytetään tetrahydrofuraania. Yhdistettä muodostuu myös elohopeasyanidin ja natriumboorihydridin välisellä reaktiolla.


title: Natriumsyanoboorihydridi

text: Natriumsyanoboorihydridi on runsaasti käytetty pelkistin pelkistävissä aminoinneissa, koska se pelkistää reaktio-olosuhteissa huomattavasti nopeammin iminium-yhdisteet amiineiksi kuin karbonyyliyhdisteitä alkoholeiksi. Sitä käytetään mietona pelkistimenä myös useissa muissa reaktioissa. Yhdistettä voidaan myös käyttää eräiden metallien kuten koboltin, nikkelin, kromin, kuparin ja hopean saostamiseen vesiliuoksista. Yhdistettä käytetään myös biokemiallisissa tutkimuksissa pelkistämään karbonyyliyhdisteiden ja aminoryhmien välille muodostuvia imiinejä.


title: You’ve Stolen My Heart: Songs from R.D. Burman’s Bollywood with Asha Bhosle

text: You've Stolen My Heart: Songs From R.D. Burman's Bollywood with Asha Bhosle on yhdysvaltalaisen jousikvartetti Kronos Quartetin albumi, joka julkaistiin vuonna 2005 levymerkillä Nonesuch Records. Levyllä kuullaan intialaisen R.D. Burman teoksia. Levy oli ehdolla Grammy Awards for Best Contemporary World Music Album.


text: Kaikki sävellykset R.D. Burman.


title: Jääkiekon maailmanmestaruuskilpailujen 2015 kokoonpanot

text:
Tämä on luettelo jääkiekon maailmanmestaruuskilpailuihin 2015 nimetyistä urheilijoista. Pelaajan nimen yhteydessä on ilmoitettu hänen pelinumeronsa kilpailuissa ja kaudella 2014–2015 edustamansa seura.
Lohko A


text: Lohko B


title: GP2 Monacon Grand Prix 2005

text: GP2 Monacon Grand Prix 2005 oli GP2-kauden 2005 kolmas osakilpailu, joka ajettiin 21. toukokuuta Monacon katuradalla Monacossa. Muista kauden kilpailuista poiketen Monacon katuradalla ajettiin vain lauantaipäivänä. Osakilpailu toimi oheisluokkana Formula 1:sten Monacon GP:lle.


title: GP2 Monacon Grand Prix 2005

text: Kilpailuun paalupaikalta lähti Ardenin Heikki Kovalainen, mutta hän sijoittui lopputuloksissa viidenneksi epäonnistuneen varikkokäynnin vuoksi. Kilpailun voitti kolmannesta lähtöruudusta startannut Super Novan Adam Carroll. Toiseksi sijoittui Gianmaria Bruni ja kolmanneksi Nico Rosberg.


title: Dongducheonin asema

text: Dongducheonin asema (, hanja 東豆川驛, ) on metroasema Dongducheonissa, Etelä-Koreassa. Se on viimeinen asema ennen linja 1:n pääteasemaa. Aseman kautta kulkee myös Gyeongwon-linja ja DMZ-juna. Yhdysvaltain maavoimien Camp Casey-sotilastukikohta sijaitsee lähistöllä.


title: Eddie Howe

text: Edward Graham "Eddie" Howe (s. 29. marraskuuta 1977 Amersham) on englantilainen uransa jo päättänyt jalkapalloilija ja nykyinen jalkapallovalmentaja. Nykyisin Howe toimii Englannin Valioliigassa pelaavan AFC Bournemouthin päävalmentajana. Howea pidetään yhtenä lupaavimmista englantilaisvalmentajista.


title: Eddie Howe

text: Suurimman osan urastaan Howe edusti AFC Bournemouthia. Hän pelasi seurassa vuosina 1994–2002 ja 2004–2007. Otteluita hänelle kertyi seuran paidassa 271 ja maaleja 12. Bournemouthin lisäksi Howe edusti Swindon Townia, jossa hän ei pelannut otteluakaan, sekä toiseksi korkeimman sarjatason Portsmouth FC:tä, jossa hän pelasi kaksi ottelua vuosina 2002–2004. Howe lopetti ammattilaisuransa vuonna 2007 Bournemouthin paidassa.


title: Eddie Howe

text: Howe pelasi Englannin alle 21-vuotiaiden jalkapallomaajoukkueessa vuonna 1998 kaksi ottelua tekemättä maalia. Pelipaikaltaan Howe oli keskuspuolustaja.


title: Eddie Howe

text: Howen päävalmentajaura alkoi vuonna 2008, kun hänestä tuli pitkäaikaisen seuransa AFC Bournemouthin päävalmentaja. Tuolloin seura pelasi vielä Englannin neljänneksi korkeimmalla sarjatasolla ja oli talousvaikeuksissa. Howe onnistui kuitenkin nostamaan seuran sarjaporrasta korkeammalle, ennen kuin siirtyi Mestaruussarjan Burnley FC:hen tammikuussa 2011.


title: Eddie Howe

text: Englannin toiseksi korkeimmalla sarjatasolla pelanneen Burnleyn valmentajana Howe toimi tammikuusta 2011 lokakuuhun 2012. Hän lähti seurasta vedoten perhesyihin. Howesta tuli vielä samassa kuussa jälleen Bournemouthin valmentaja. Howe onnistui nostamaan seuran heti ensimmäisellä kaudellaan Mestaruussarjaan. Huhtikuussa 2015 Howe onnistui nostamaan Bournemouthin Englannin korkeimmalle sarjatasolle Valioliigaan kaudeksi 2015–2016. Samassa kuussa hänet valittiin myös The Football Leaguen vuosikymmenen manageriksi ja Englannin liigavalmentajien yhdistys valitsi hänet kauden parhaaksi valmentajaksi.


title: Kahvittelu

text: Kahvittelu, kahvitarjoilu tai kahvinjuonti () on erityisesti Suomessa ja Ruotsissa yleinen sosiaalinen instituutio, jossa kokoonnutaan juomaan kahvia sekä syömään makeita ja suolaisia leivonnaisia ja samalla keskustelemaan. Kahvittelu voi olla työnteon tai kotiaskareet keskeyttävä tauko, kotiin kutsutuille vieraille laadittava, ruokailua kevyempi tarjoilu, työpaikan tai järjestöelämän kokoustarjoilu tai pistäytyminen kahvilassa joko yksin tai isommassa seurueessa. Perinteiset tavat tarjoilla kahvia ja leivonnaisia ovat valmiiksi katettu "istumapöytä" pienemmälle seurueelle tai noutopöytäperiaatteeseen perustuva "seisomapöytä" isommalle seurueelle esimerkiksi juhlissa.


title: Kahvittelu

text: Kahvittelu on enemmänkin yhdessäoloa korostava sosiaalinen tapahtuma ja virkistäytymiseen tarkoitettu tauko kuin varsinainen ruokailuhetki. Pohjoismaisessa kahvikulttuurissa pelkän kahvin juonti ei kuitenkaan yleensä riitä, vaan perinteisesti kahvin kanssa tarjotaan kahvileipää () eli pullaa, viinereitä, kakkuja, keksejä tai pikkuleipiä. Ruokaisampi kahvitarjoilu syntyy suolaisista leivonnaisista, kuten karjalanpiirakoista, pasteijoista, voileivistä tai voileipäkakusta.


title: Kahvittelu

text: Ruotsalaisen kahvipöydän runsaudessa perinteinen minimitavoite on kolme erilaista leivonnaista, jos kestitetään vieraita. Arkisessa kahvipöydässä riittää 1–2 lajia. Juhlapöydäksi edellytettiin katettavaksi niin sanottu "seitsemän sortin kahvipöytä". Yksi niistä on perinteisesti tavallinen viipaloitu pitkopulla, joka kahvietiketin mukaan tulee nauttia aina ennen hienompia leivonnaisia; tästä on syntynyt nimitys "pakkopulla", jota käytetään kielikuvana myös muusta välttämättömästä, joka on vain tehtävä pois.


title: Kahvittelu

text: Kahvin ohella on kohteliasta tarjoilla halukkaille vaihtoehtona teetä. Lapsille tarjoillaan yleensä mehuja tai virvoitusjuomia.


title: Kahvittelu

text: Pohjoismainen kahvittelu vastaa monella tavoin anglosaksisen kulttuurin teehetkeä leivonnaisineen ("iltapäivätee, kello viiden tee"), joskin Britanniassa ja Australiassa sanalla "tea" voidaan kutsua myös varsinaista ateriaa.


title: Kahvittelu

text: Kahvikutsut tulivat muotiin 1700-luvulla Saksassa porvarisrouvien kesken iltapäivisin. Sieltä tapa levisi Ruotsiin ja Suomeen, aluksi muun muassa naisten vastineeksi miesten alkoholinkäytölle. Maissa, joissa lounas nautitaan iltapäivisin, naisten keskeiset kahvihetket sijoittuivat klo 11 tienoille.


title: Kahvittelu

text: Vuonna 1915 julkaistun käytösoppaan "Seurustelusta ja sen tavoista" mukaan ”kahvikekkerit” olivat 1900-luvun alun suomalaisissa seurapiireissä yleisempiä kuin kallimmat päivällis- tai illalliskutsut, saati tanssiaiset. Kahville kutsuttiin postittamalla pienet kutsukortit paria päivää etukäteen. Pienemmillä kekkereillä istuttiin pöydän ympärillä ja juteltiin, samalla kun tehtiin käsitöitä ja kenties soitettiin ja laulettiin. Suurempi seurue hoidettiin seisovan kahvipöydän avulla yleensä emännän itse tarjoilemana, ja siinä käytyään kukin vieras etsi itse paikkansa salista. Arvokkaimmat vanhemmat rouvat istuivat salissa parhailla tuoleilla, nuoret naiset sivupenkeillä tai viereisissä huoneissa. Tällaisista naisten kahvikutsuista kehittyivät myös hyväntekeväisyyteen keskittyvät ompeluseurat.


title: Kahvittelu

text:
Suomessa kahvikutsut ovat suosittuja perhejuhlien kuten ristiäisten, syntymäpäivien, valmistujaisten ja kihlajaisten vietossa. Niiden kestoaikaa ei yleensä ole rajattu kuten cocktailtilaisuuksien, vaan ystävät ja sukulaiset voivat viipyä pidempäänkin. Ennen kahvia ja kahvileipiä voidaan tarjota voileipiä, voileipäkakkua tai muuta pikkusuolaista, jos juhliin on esimerkiksi tultu pitkän matkan takaa.
Suomen tai Ruotsin työaikalaki ei tunne erityisiä kahvitaukoja, vaan ne perustuvat työpaikalla noudatettuun käytäntöön, jota useimmat työnantajat noudattavat. Teollisuudessa ja muussa suorittavassa työssä kahvitauot aamu- ja iltapäivän puolivälissä ovat työpaikoilla yleisiä Suomessa ja Ruotsissa. Kahvittelu käsitteenä on tuttu myös Saksassa (), josta se Pohjoismaihin 1700-luvulla tulikin, mutta saksalaisilla työpaikoilla sitä harrastetaan vain erikoistilaisuuksissa, kuten jonkun eläkkeelle jäämistä juhlittaessa. Niinpä Ruotsia ja Suomea pidetään maailman ainoina maina, joissa kahvittelu on päivittäinen käytäntö työpaikoilla.


title: Kahvittelu

text: Perinteinen tapa pitää kahvitauko työpaikalla oli aiemmin oma termospullo, jossa tuotiin mukana kotona keitettyä kahvia. Tämä käytäntö jatkuu ulkotöissä kaukana asutuksesta. Nykyisin työpaikoille on usein järjestetty erityinen kahvihuone, työntekijöiden keittiömäinen taukotila kahvinkeittimineen ja jääkaappeineen. Kahvi on joko työnantajan tarjoamaa tai kahvittelijat maksavat tietyn summan itse työpaikan "kahvikassaan", joka voi olla pieni rahalipas kahvihuoneessa. Keittimen ja kahvikassan voi korvata kolikkokäyttöinen "kahviautomaatti".


title: Kahvittelu

text: Jos kahvitauon aika on määrätty, kuten teollisuustyössä, kahvitauko voi olla työpaikan tärkeä päivittäinen sosiaalinen tapahtuma, johon kaikkien oletetaan osallistuvan. Nykyisin yhä useammin työpaikkojen kahvihuoneessa käydään pitkin päivää omien töiden salliessa. Toimivaa kahvihuonetta kuvataan ”yrityksen tietotoimistona”, jossa työhön liittyvä hiljainen tieto liikkuu tehokkaasti työntekijältä toiselle. Kahvihuone ja yhteiset kahvitauot lisäävät työpaikan yhteisöllisyyttä ja verkostoitumista ja toimii ensiapuna työongelmien ratkaisuun.


title: Popcorn Time

text: Popcorn Time on tietokoneohjelma, jonka avulla voi katsoa elokuvia ja televisiosarjoja ilmaiseksi. Ohjelma toimii vertaisverkossa. Itsessään ohjelma ei Suomen lain mukaan ole laiton, mutta joidenkin elokuvien ja sarjojen katsominen ohjelmalla on lainvastaista.


title: Popcorn Time

text: Elokuussa 2015 Tanskan poliisi pidätti kaksi miestä, jotka olivat internetissä jakaneet ohjeita Popcorn Timen käyttöön. Yhdysvalloissa yksitoista ihmistä on haastettu oikeuteen "The Cobbler" -elokuvan jakamisesta vuonna 2015.


title: Popcorn Time

text: Huhtikuussa 2015 brittiläisen oikeusistuimen päätöksellä maan viittä suurinta internetoperaattoria vaadittiin estämään asiakkailtaan pääsy Popcorn Time -ohjelmaa jakaville sivuille.


title: Popcorn Time

text: Elokuussa 2015 italialaisen oikeusistuimen päätöksellä internetoperaattoreita on vaadittu estämään asiakkailtaan pääsy Popcorn Time -ohjelman kolmelle lataussivulle.


title: David Cage

text: David Cage (oikealta nimeltään David De Gruttola; s. 9. kesäkuuta 1969 Mulhouse) on ranskalainen videopelisuunnittelija ja Quantic Dream -yhtiön perustaja sekä johtaja yhdessä Guillaume de Fondaumièren kanssa.


title: David Cage

text: Cage perusti Quantic Dreamin vuonna 1997. Hänen luomuksiaan ovat yhtiön pelit, joista parhaiten on menestynyt vuonna 2010 julkaistu psykologinen trilleri "Heavy Rain".


title: David Cage

text: Cage sai nimityksen Ranskan Kunnialegioonan jäseneksi vuonna 2014, ensimmäisenä pelialan ammattilaisena.


title: Birendranagar

text: Birendranagar () on yliopistokaupunki Nepalin länsiosassa sijaitsevan Bherin vyöhykkeen Surkhetin piirikunnassa. Birendranagar on myös kolmen vyöhykkeen muodostaman Nepalin Keskilännen kehitysalueen (Madhya Pashchimanchal) keskuskaupunki.


title: Birendranagar

text: Vuonna 2011 kaupungin väkiluku oli 47 914 ja se on 350 804 asukkaan Surkhetin piirikunnan hallintokeskus ja ainoa kaupunki. Kaupungin pinta-ala oli 35,0 neliökilometriä.


title: Birendranagar

text: Kaupunki on saanut nimensä Nepalin kuningas Birendran (Birendra Bir Bikram Shah, 1945–2001) mukaan, jonka ohjauksessa kaupunki suunniteltiin ja perustettiin.


title: Birendranagar

text:
Kaupungissa toimii vuonna 2010 perustettu (Nepalin)
Keskilännen yliopisto (Mid-Western University). Kaupungin itäosissa on kansallisiin lentoihin käytetty Birendranagarin lentoasema.


title: Assane Demoya Gnoukouri

text: Assane Demoya Gnoukouri (s. 28. syyskuuta 1996 Abidjan) on norsunluurannikkolainen jalkapalloilija, joka edustaa Italian Serie A:ssa pelaavaa Internazionalea. Pelipaikaltaan oikeajalkainen Gnoukouri on keskikenttäpelaaja.


title: Assane Demoya Gnoukouri

text: Gnoukouri siirtyi Internazionalen nuorten joukkueeseen vuonna 2014 toisesta italialaisseurasta, Altovicentinosta. Tätä ennen hän oli edustanut myös ranskalaista Olympique de Marseillea. Gnoukourin debyytti Internazionalen edustusjoukkueen paidassa Serie A:ssa tapahtui huhtikuussa 2015 Hellas Veronaa vastaan.


title: Conviasa

text: Conviasa (Consorcio Venezolano de Industrias Aeronáuticas y Servicios Aéreos, S. A.; IATA: V0, ICAO: VCV, kutsukoodi: CONVIASA) on venezuelalainen lentoyhtiö. Se toimii Venezuelan vesi- ja lentoliikenneministeriön alaisuudessa.


title: Conviasa

text: Heinäkuussa 2015:


title: Alex Neil

text: Alexander Francis "Alex" Neil (s. 9. kesäkuuta 1981 Bellshill) on skotlantilainen uransa jo päättänyt jalkapalloilija ja nykyinen jalkapallovalmentaja. Nykyisin Neil toimii Englannin mestaruussarjassa pelaavan Norwich Cityn päävalmentajana.


title: Alex Neil

text: Neilin pelipaikka oli puolustava keskikenttäpelaaja. Hän edusti urallaan neljää eri seuraa. Vuodet 1999–2000 Neil edusti skotlantilaista Airdrieoniansia ja vuodet 2000–2004 Englannin toiseksi ja kolmanneksi korkeimmilla sarjatasoilla pelannutta Barnsley FC:tä, jossa otteluita kertyi 121 ja maaleja neljä. Vuodet 2004–2005 Neil pelasi Kakkosliigan Mansfield Townissa.


title: Alex Neil

text: Suurimman osan urastaan hän vietti kuitenkin skotlantilaisessa Hamilton Academicalissa, jossa Neil pelasi vuodet 2005–2015. Vuonna 2008 hän voitti joukkueensa kanssa Skotlannin 1. divisioonan ja teki näin ollen seuraavalla kaudella debyyttinsä Skotlannin valioliigassa. Vuonna 2013 Neilistä tuli joukkueen pelaaja-valmentaja ja hän nosti joukkueen kaudeksi 2014–2015 takaisin Skotlannin valioliigaan. Neil lopetti uransa tammikuussa 2015. Otteluita Hamiltonissa kertyi 211 ja maaleja 14.


title: Alex Neil

text: Neil aloitti päävalmentajan uransa pelaajavalmentajana vuonna 2013 Hamilton Academicalin valmentajana. Hän nosti seuran kaudeksi 2014–2015 Skotlannin valioliigaan. Neil lopetti pelaajauransa tammikuussa 2015, samana päivänä kun hänestä tuli Englannin mestaruussarjassa pelaavan Norwich Cityn uusi päävalmentaja.


title: Nepalgunj

text:
Nepalgunj tai Nepalganj () on kaupunki Nepalin Keskilännen Bherin vyöhykkeen Banken piirikunnassa.
Vuonna 2011 kaupungin väkiluku oli 72 503. Se oli noin 491 000 asukkaan Banken piirikunnan ainoa kaupunki (ennen 2014 kaupunkiuudistusta) ja hallintokeskus sekä laajemman, 1,7 miljoonan asukkaan Bherin vyöhykkeen hallintokeskus. Kaupungilla joulukuusta 2014 lähtien ollut suurkaupungin asema. Vuonna 2011 (ennen 2014 kaupunkiuudistusta) pinta-ala oli 12,5 neliökilometriä.


title: Nepalgunj

text: Nepaljung on lämpötilaltaan Nepalin lämpimimpiä paikkakuntia. Vuoden keskilämpötila on noin 25 celsiusastetta ja touko–kesäkuun vuorokausien keskimääräiset ylimmät lämpötilat 37–38 celsiusasteessa ja vuoroksusiminimikin keskimäärin 21–25 astetta. Kylmintä on joulu–tammikuussa, jolloin vuorokauden keskimääräinen alin lämpötila laskee 9–10 celsiusasteeseen; keskimääräinen ylin on tällöin 21–23 astetta. Sateisinta on monsuunikaudella kesä–syyskuussa, tällöin keskimääräinen kuukausisademäärä on 200–430 mm. Vähäismmät sateet, keskimäärin 5–12 mm/kk, osuvat yleensä marras–joulukuulle.


title: Nepalgunj

text: Kaupungin koillispuolella on kotimaanliikenteessä käytetty lentoasema.


title: The Purple Album

text: The Purple Album on brittiläisen hard rock -yhtye Whitesnaken kahdestoista studioalbumi, joka julkaistiin 19. toukokuuta 2015. "The Purple Album" -albumi on tribuutti yhtyeen laulajan, David Coverdalen, ajoille Deep Purplen riveissä ja sisältää Whitesnaken tulkitsemat uudet versiot valikoimasta Deep Purplen ”Mark 3” ja ”Mark 4” -albumien kappaleista.


title: The Purple Album

text: David Coverdale kertoo: ”Uusi albumi on minun kunnianosoitukseni Deep Purplelle ja mahdollisuudelle, joka minulle annettiin yli 40 vuotta sitten. Yhtye otti minut mukaan mielettömälle matkalle, joka on jatkunut aina näihin päiviin asti ja en voisi kuvitella parempia opettajia. Deep Purple oli ainutlaatuinen ja mahtava koulu musiikin maailmaan. Olemme innoissamme päästessämme soittamaan näitä kappaleita keikoillamme”. Albumi debytoi Suomen virallisen listan sijalla 9, ja nousi seuraavalla listaviikollaan sijalle 2. Se pysyi listalla yhteensä seitsemän viikkoa.


title: Hietahai

text: Hietahai ("Carcharias taurus") on hietahaiden heimon petokalalaji. Lajilta puuttuu uimarakko.


title: Hietahai

text: Hietahain ruumis on harmaa. Selkäevän lovi ei ole kovin syvä.


title: Hietahai

text: Lajin ravintoa ovat kalat ja nilviäiset. Poikaset syntyvät elävinä, alkiot käyttävät ruskuaisen jo naaraan vatsassa.


title: Kidushai

text: Kidushai ("Hexanchus griseus") on kidushailaji. Sen solakassa ruumiissa on vain yksi selkäevä ja kuusi kidusrakoparia. Huolimatta paikallaanpysyvyydestään ja hidasliikkeisyydestään kidushai on voimakas ja se saalistaa monenlaisia pohjakaloja kuten rauskuja sekä äyriäisiä. Sen uskotaan parittelevan keväällä. Poikaset, joita on 40 tai enemmänkin emon koosta riippuen, kehittyvät emon sisällä ja ovat syntyessään noin puolen metrin pituisia.


title: Kidushai

text: Kidushai on suurin kaulushaikalat-lahkon laji.


title: Emännänveitsi

text: Emännänveitsi on perinteinen työkalu, jota talojen emännät kantoivat mukanaan ja käyttivät kaikkiin päivän askareihin. Perinteinen emännänveitsi taotaan käsin hiiliteräksestä. Emännänveitsessä ei ollut ennenvanhaan puista kahvaa, ettei se palaisi, mikäli veitsi unohtuu kuumalle hellalle.


title: Antti Juntunen

text: Antti Juntunen eli Parta-Antti (elokuussa 1884 Ruhtinansalmi, Suomussalmi – 1956) oli suomalainen Kainuussa vaikuttanut saarnaaja joka yhdisti saarnoissaan kommunismin ja kristillisyyden.


title: Antti Juntunen

text: Ruhtinansalmen Kemilässä syntyneen Juntusen vanhemmat olivat Jaakko ja Leena Juntunen. Antti Juntunen kävi kaksi luokkaa kansakoulua ja teki töitä kotitilallaan aina vuoteen 1903 jolloin hän lähti ensin Kemi-yhtiön savottatyömaalle Kuolajärvelle ja sieltä edelleen siirtolaiseksi Yhdysvaltoihin. Hän sai matkarahat vuonna 1901 siirtolaiseksi lähteneeltä Jaakko-veljeltään. Juntunen asettui Michiganiin ja asui ensin Hancockissa pari vuotta ja sen jälkeen hän asui vuodesta 1910 alkaen Houghtonissa. Hän työskenteli kirvesmiehenä, kaivosmiehenä Calumet & Hecla Mining Companyn, Isle Royale Copper Companyn ja Baltic Mining Companyn palkkalistoilla, oli myös työssä Fordin autotehtaalla ja toimi vuodesta 1917 maanviljelijänä. Juntunen hankki Yhdysvaltain kansalaisuuden 1914 ja hän kuului ensimmäisen maailmansodan aikana Yhdysvaltain armeijan reserviin. Juntunen meni Yhdysvalloissa naimisiin Suomesta siirtolaisena tulleen torpparintytär Olga Saarisen kanssa ja heille syntyi kuusi lasta.


title: Antti Juntunen

text: Juntunen tutustui Yhdysvalloissa asuessaan työväenliikkeeseen ja hän yhdisti marxilaisuuden ja kodin perintönä saamansa kristillisyyden omaksi maailmankatsomuksekseen pitäen Jeesusta maailman ensimmäisenä kommunistina. Juntunen ei kuitenkaan osallistunut Yhdysvalloissa politiikkaan vaikka hän liittyikin 1913 kaivosmiesliittoon ja 1919 paikalliseen sosialistiseen osastoon Houghtonissa. Juntusen elämässä tapahtui käänne keväällä 1923 kun hän koki herätyksen ja koki velvollisuudekseen palata Suomeen julistamaan uutta uskonnollis-poliittista sanomaansa. Juntunen matkasi Atlantin yli norjalaisessa laivassa pestauduttuaan merimieheksi ja tuli Englannin kautta ensin Helsinkiin ja sieltä Kajaanin kautta Suomussalmelle lokakuussa 1923. Perheensä Juntunen jätti Yhdysvaltoihin jossa hänen vaimonsa hankki elantonsa sitten ompelijana.


title: Antti Juntunen

text: Juntunen aloitti Suomussalmelle kiertävänä saarnamiehenä uskonnollis-poliittisen julistustyönsä. Hän piti valtiokirkon pappeja antikristuksina, tuomitsi porvarien harjoittaman sorron ja tulkitsi suojeluskuntamerkin Ilmestyskirjan pedon merkiksi. Etsivä keskuspoliisi kiinnitti huomionsa Juntuseen ja sen jälkeen kun Juntunen oli lokakuun lopulla 1924 pidätetty laittomasta liikkumisesta rajavyöhykkeellä hänet passitettiin Kajaanin kihlakunnan vankilaan. Etsivän Keskuspoliisin palveluksessa ollut Urho Kekkonen kuulusteli Juntusta aiemmin lokakuussa ja Kekkonen yritti saada Juntusen jolla oli Yhdysvaltain kansalaisuus karkotetuksi Suomesta. Karkotusyritys ei onnistunut mutta Kajaanin vankilasta vapautunut Juntunen oli jonkin aikaa irtolaisuuden perusteella suljettuna Suomussalmen kunnalliskotiin. Juntunen karkasi kuitenkin kunnalliskodista vuoden 1925 lopulla ja siirtyi salaa rajan yli Neuvostoliittoon aikoen jatkaa siellä julistustyötään. Juntunen pidätettiin kuitenkin Vuonnisessa ja hänet vietiin tutkintavankeuteen Petroskoihin josta hänet palautettiin huhtikuussa 1926 takaisin Suomeen.


title: Antti Juntunen

text: Juntunen teki saarnamatkojaan pääasiassa Kainuussa mutta hän kiersi lisäksi Pohjois-Pohjanmaalla, Keski-Suomessa, Hämeessä, Pohjois-Karjalassa sekä Viipurin ja Helsingin seudulla. Hän yritti joulukuussa 1929 turhaan päästä saarnaamaan eduskuntataloon ja oli jonkin aikaa suljettuna Lapinlahden sairaalaan ja Paavolan pakkotyölaitokseen.


title: Antti Juntunen

text: Talvisodan alettua Juntunen julisti kirjoittamissaan lehtisissä tukeaan Kuusisen hallitukselle ja puna-armeijalle. On väitetty että Juntusen saarnat vaikuttivat osaltaan siihen että osa Suomussalmen rajakylien, lähinnä Juntusrannan, siviileistä ryhtyi yhteistyöhön neuvostojoukkojen kanssa. Juntusrannassa syyskuussa 1939 käyneen piispa Eino Sormusen mukaan kyläläisten ""kommunismi oli luonteeltaan hurmahenkiskristillistä, uuden ihanneyhteiskunnan haaveilua. Kokouksissa veisattiin Siionin virsiä ja välillä puhuttiin punaisesta ratsastajasta jonka aika oli nyt tullut"".


title: Antti Juntunen

text: Juntunen suljettiin sodan aikana Tammisaaren pakkotyölaitokseen ja myöhemmin hän oli turvasäilössä Oulussa. Sotien jälkeen Juntunen liittyi SKDL:ään ja hänestä tuli 1948 SKP:n jäsen. Juntunen kuoli 1956.


title: Bharatpur

text: Bharatpur () on suurkaupunkitason kaupunki Nepalin Keskisen kehitysalueen Narayanin vyöhykkeellä. Vuonna 2011 kaupungin väkiluku oli 143 836. Sittemmin, vuoden 2014 joulukuussa siihen liitettiin usean läheisen kylä(kehitys)komitean (VDC) alueet (kuten Gitanagar, Fulbari, Sibanagar, Mangalpur ja Patihani) ja kaupunkiluokitusta muutettiin suurkaupungiksi (sub-metropolitan city). Liitokset mukaan luettuna vuoden 2011 väkiluku olisi ollut 199 967.


title: Bharatpur

text: Bharatpur on noin 580 000 asukkaan Chitawanin piirikunnan hallintokeskus ja laajemman, 3,0 miljoonan asukkaan Narayanin vyöhykkeen suurin kaupunki. Kaupungin pinta-ala on 162,2 neliökilometriä.


title: Bharatpur

text: Bharatpur sijaitsee Nepalin eteläosassa Chitawanin alankoalueen pohjoislaidalla. Aivan kaupungin pohjoispuolella maasto muuttuu kumpuilevaksi ja vuoristoiseksi. Keskustan eteläpuolella on Nepalin sisäisiin lentoihin käytetty lentoasema, josta liikennöidään päivittäin usealla lentovuorolla pääkaupunki Kathmanduun.


title: Bharatpur

text: Kaupungissa toimii esimerkiksi Tribhuvan yliopisto, jolla on muun muassa maataloustieteellistä opetusta.


title: Karl Kristfrid Sarlin

text: Karl Kristfrid Sarlin (23. joulukuuta 1871 Tuusniemi – 14. lokakuuta 1957 Lahti) oli suomalainen rovasti, lehtori ja uskonnollinen kirjailija. Hänet tunnetaan ennen kaikkea horrossaarnaaja Helena Konttisen elämäkerran tekijänä.


title: Karl Kristfrid Sarlin

text: Sarlinin vanhemmat olivat rovasti Bernhard Kristfrid Sarlin ja Klara Fredrika Roschier. Hänen veljiään olivat tilanomistaja, vapaa-ajattelija ja toimittaja Alfred Bernhard Sarlin ja lehtori, kirjailija ja suomentaja Aron Josef Sarlin. Sarlin pääsi ylioppilaaksi Suomalaisesta normaalilyseosta 1889 ja valmistui Helsingin yliopistosta filosofian kandidaatiksi 1892 ja teologian kandidaatiksi 1900. Sarlin vihittiin papiksi vuonna 1900.


title: Karl Kristfrid Sarlin

text: Sarlin toimi Kuopion suomalaisen klassillisen lyseon uskonnon lehtorina 1909–1917 ja oli sitten Puumalan kirkkoherrana 1917–1951. Hän sai rovastin arvon 1928.


title: Karl Kristfrid Sarlin

text: Sarlin toimi pappina Jaakkimassa samaan aikaan kun Helena Konttinen alkoi vuodesta 1905 alkaen pitää Jaakkimassa horrossaarnojaan. Sarlin kirjoitti pikakirjoituksella muistiin Konttisen saarnoja, haastatteli hänet tunteneita henkilöitä ja kirjoitti kokoamansa aineiston pohjalta Konttisen elämäkerran ""Eräs meidän ajan profeetta : elämäkerta ja opetuksia" joka ilmestyi kolmessa osassa vuosina 1916–1919. Elämäkerrasta on myöhemmin otettu useita uusintapainoksia ja se on ilmestynyt myös ruotsiksi, englanniksi ja esperantoksi käännettynä.


title: Karl Kristfrid Sarlin

text: Nimellä "K. K. Sarlin":


title: Hetauda

text: Hetauda () on suurkaupunkitason kaupunki keskisen Nepalin eteläosan Narayanin vyöhykkeen laaksoalueella Itäisen Raptijoen varrella. Kaupunkia reunustavat vuorijono sekä etelässä että pohjoisessa. Kaupunki sijaitsee linnuntietä noin 42 kilometriä pääkaupunki Kathmandusta lounaaseen, mutta vuoristosta johtuen maantieyhteys pääkaupunkiin on lähes 80 kilometrin mittainen. Hetauda on Kathmandusta Intian rajalle johtavan Tribhuvan valtatien (H2) varrella; etelässä sijaitsevalle Birgunjin kaupungin raja-asemalle on noin tunnin ajomatka (linnuntietä 52 km).


title: Hetauda

text: Vuonna 2011 kaupungin väkiluku oli 84 671. Hetauda on sekä 420 477 asukkaan (2011) Makwanpurin piirikunnan että koko 3,0 miljoonan asukkaan Narayanin vyöhykkeen hallintokeskus. Kaupungin pinta-ala on 47,8 neliökilometriä. Vuoden 2014 joulukuussa Hetaudan kaupunkiasemaa muutettiin suurkaupungiksi (sub-metropolitan city) ja ainakin osaan tuolloin tehdyistä suurkaupunkinimitykistä sisältyi alueliitoksia.


title: Birgunj

text:
Birgunj () eli Birganj on kaupunki Nepalin Keskisen kehitysalueen Narayanin vyöhykkeen eteläosissa, aivan Intian Biharin osavaltion rajalla. Rajakaupunki sijaitsee Kathmandusta Intian rajalle johtavan Tribhuvan valtatien (H2) varrella, linnuntietä noin 52 kilometriä Hetaudasta etelään ja Kathmandu linnuntietä 95 kilometriä etelälounaaseen. Vuoristosta johtuen etäisyys pääkaupunkiin on maanteitse tuntuvasti pidempi.
Vuonna 2011 kaupungin väkiluku oli 135 904 ja se oli tuolloin yksi Nepalin neljästä suurkaupungista. Birgunj on 601 000 asukkaan Parsan piirikunnan hallintokeskus. Kaupungin pinta-ala on 21,2 neliökilometriä (2011).


title: Birgunj

text: Birgunj on kauppa- ja teollisuuskaupunki ja toimii Nepalin Intian kaupan keskuksena. Kaupungin omasta teollisuustuotannosta yli puolet viedään Intiaan. Merkittävää on, että kolmisen kilometriä kaupunkikeskustan länsipuolelle saapuu rautatie Intiasta ja paikkakunta toimii sen välityksenä Nepalin konttitavaraliikenteen "kuivasatama"na, josta maahan tulevaa ja maasta lähtevää kauppatavaraa kuljetetaan. Birgunj ainoa kaupunkina Nepalissa, jolla on ratayhteys Intiaan. Yhteys kulkee Intian puoleisen Raxaulin rajakaupungin kautta säänöllisesti niin Delhiin, Kalkuttaan, Mumbaihin kuin Hyderabadiinkin ja Raxaulissa on myös henkilöliikenteen rautatieasema. Nepalin puoleisen radanpätkän jatkamisesta Amlekhganjin kaupunkiin, jonne rautatie johti ennen vuotta 1965, on suunniteltu.


title: Birgunj

text: Kellotorni on eräs rahtiliikennettä vilisevän kaupungin läpikulkevan maantien kiintopisteistä. Kaupungissa on Tribhuvanin yliopiston ja Purbanchalin yliopiston toimipisteitä.


title: GP2 Euroopan Grand Prix 2005

text: GP2 Euroopan Grand Prix 2005 oli GP2-kauden 2005 neljäs osakilpailu, joka ajettiin 28.–29. toukokuuta Nürburgringin moottoriradalla Saksassa. Osakilpailu toimi oheissarjan kilpailuna Formula 1:sten Euroopan GP:lle.


title: GP2 Euroopan Grand Prix 2005

text: Pitkän kilpailun voitti Ardenin Heikki Kovalainen, Giorgio Pantano oli toinen ja kolmas Nico Rosberg. Sprinttikilpailun voitti Durangon Clivio Piccione ja Kovalainen keskeytti kilpailun alussa kolaroituaan tallikaverinsa Nicolas Lapierren kanssa.


title: Kurt Warner

text: Kurtis Eugene ”Kurt” Warner (s. 22. kesäkuuta 1971 Burlington, Iowa) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja.


title: Kurt Warner

text: Warner teki varaamattomana pelaajana sopimuksen Green Bay Packersin kanssa vuonna 1994. Hyvin epätodennäköiseltä näyttäneen läpimurtonsa Warner teki vuosina 1998–2003 St. Louis Ramsin riveissä, ja saavutti vielä vuosina 2005–2009 menestystä Arizona Cardinalsissa.


title: Kurt Warner

text: Ramsin kanssa Warner voitti kerran Super Bowlin. Hänet valittiin urallaan neljästi NFL:n tähdistöotteluun Pro Bowliin.


title: Kurt Warner

text: Lopetettua uransa kauden 2009 jälkeen Warner on toiminut NFL Networkin asiantuntijana.


title: Kurt Warner

text: Warner valittiin amerikkalaisen jalkapallon Hall of Fameen vuonna 2017.


title: Jim Tomsula

text: James Andrew ”Jim” Tomsula (s. 14. huhtikuuta 1968 Homestead, Pennsylvania) on yhdysvaltalainen amerikkalaisen jalkapallon valmentaja. Hän toimi kaudella 2015 NFL-liigan San Francisco 49ersin päävalmentajana.


title: Jim Tomsula

text: Tomsula toimi vuoden 2010 viimeisen ottelun ajan 49ersin väliaikaisena päävalmentajana, edellisen valmentajan Mike Singletaryn saatua potkut. Vakituisena päävalmentajana hän aloitti Jim Harbaugh'n erottua kauden 2014 jälkeen. Vuosina 2007–2014 Tomsula toimi 49ersin puolustuksen linjan valmentajana.


title: Jim Tomsula

text: Vuonna 2006 Tomsula toimi kauden ajan sittemmin kuopatun NFL Europan Rhein Firen päävalmentajana.


title: Billy Donovan

text: William John ”Billy” Donovan Jr. (s. 30. toukokuuta 1965 Rockville Centre, New York) on yhdysvaltalainen koripallovalmentaja. Hän toimii NBA-liigassa pelaavan Oklahoma City Thunderin päävalmentajana.


title: Billy Donovan

text: Donovan toimi vuosina 1996–2015 Floridan yliopiston joukkueen valmentajana. Hänen alaisuudessaan Florida voitti kahdesti NCAA-mestaruuden, vuosina 2006 ja 2007. Donovanista tuli vuosien mittaan yksi arvostetuimmista yliopistovalmentajista.


title: Billy Donovan

text: Donovan korvasi kauden 2014–2015 jälkeen erotetun Scott Brooksin Oklahoma City Thunderin päävalmentajana.


title: Billy Donovan

text: Omalla peliurallaan Donovan pelasi 44 NBA-ottelua New York Knicksin paidassa ainoalla ammattilaiskaudellaan 1987–1988. Pelipaikaltaan Donovan oli pelintekijä.


title: Työväen lauluja

text: Työväen lauluja on levy-yhtiö Scandian vuonna 1969 julkaisema kokoelma-albumi, joka sisältää neljätoista vanhaa työväenlaulua. Jatko-osa levylle ilmestyi vuotta myöhemmin. Vuonna 1997 niiden kappaleita julkaistiin Warner Music Finlandin "20 suosikkia" -sarjaan kuuluvalla CD:llä "Veljiksi kaikki – Työväen lauluja".


title: YK-numero

text: YK-numero on nelinumeroinen luku, jonka avulla voidaan tunnistaa kuljetettava vaarallinen aine tai vaaraominaisuuksiltaan samanlaisten (esimerkiksi räjähteet, syttyvät nesteet, myrkylliset aineet) aineiden ryhmä. Aineella voi olla useampia YK-numeroita riippuen aineen pitoisuudesta tai olomuodosta.


title: YK-numero

text: YK-numeroiden lisäksi ADR:n vaarallisten aineiden () kuljetuksessa on oltava mukana merkinnät kuljetusluokista sekä aineisiin/aineryhmään liittyvät kemialliset varoitusmerkit.


title: YK-numero

text: Kuljetusluokat jaetaan 9 eri luokkaan:


title: Täpläkitararausku

text: Täpläkitararausku ("Rhinobatos lentiginosus") on kitararauskujen heimoon kuuluva rustokalalaji.


title: Maalahden kirkko

text: Maalahden kirkko on Charles Bassin Intendentinkonttorissa 1828 laatimien piirustusten mukaan Maalahdelle vuosina 1828–1829 Heikki Kuorikosken johdolla rakennettu puinen tasavartinen ristikirkko. Kirkon attika on telttakattoinen ja siitä kohoaa pieni karniisitaitteinen kupulyhty. Sakaroissa on satulakatot ja niiden päädyissä hammaslistoitetut päätykolmiot, seinillä on rustikoidut pilasterit. Sisäkatteena kirkossa ovat matalat puiset tynnyriholvit. Erillisen kirkkoon yhdyskäytävällä liittyvän kellotapulin suunnitteli Intendentinkonttorissa Carl Ludvig Engel, ja se on rakennettu vuosina 1831–1832, kellot ovat vuosilta 1723 ja 1817. Kirkon pinta-ala on 600 neliötä ja siellä on istumapaikkoja 800 hengelle. Kirkon alttaritaulun "Kristuksen taivaaseen astuminen" maalasi Alexandra Frosterus-Såltin 1881. Kirkon 22-äänikertaiset urut on valmistanut Jens Zachariassen 1969.


title: Maalahden kirkko

text: Kirkossa tehtiin 1950-luvulla perusteellinen korjaus, jossa muun muassa penkit uusittiin.


title: Star Stable Online

text: Star Stable Online on vuonna 2011 julkaistu netistä ladattava 3D-hevospeli. Se on tyypiltään monen pelaajan (MMORPG) ratsastussimulaatiopeli. Pelin on kehittänyt Pixel Tales. Star Stablea voi pelata PC:llä tai Macilla. Peliin tulee joka keskiviikko uusi päivitys, joka sisältää uusia tehtäviä, tapahtumia, hevosia, varusteita, vaatteita tai alueita. Vuoden 2015 alussa peliin oli rekisteröitynyt yli kaksi miljoonaa pelaajaa. Peli on saatavilla yli 130 maassa ja se on käännetty 12 kielelle. Peli on tehty Ruotsissa. Vuonna 2017 peliin oli rekisteröitynyt yli 10 miljoonaa pelaajaa. Peli tuli myös suomeksi joulukuussa 2017.


title: Star Stable Online

text: Pelin alussa pelaaja luo itselleen hahmon ja tämän hevosen, jonka jälkeen pelaaja pääsee pelaamaan alkutaipaleen tehtäviä. Tehtävien tekemisestä pelihahmo saa pisteitä, joiden avulla hahmon taso nousee. Niistä hahmo saa myös mainepisteitä ja Jorvikin shillinkejä, joilla voi ostaa hevoselle ruokaa, varusteita ja vaatteita. Avoinna olevat tehtävät näkyvät keltaisina huutomerkkeinä ei-pelattavien-hahmojen yläpuolella. Näistä tehtävistä hahmo saa tasoa nostattavia pisteitä, mainepisteitä sekä šillinkejä. Joskus tehtävistä voi saada palkinnoksi myös vaatteita ja varusteita. Päivittäiset tehtävät näkyvät sinisinä huutomerkkeinä. Näistä hahmo saa vain mainepisteitä ja shillinkejä. Kun pelaaja on alkanut suorittaa tehtävää, huutomerkki muuttuu harmaaksi, ja kun sen on suorittanut, se muuttuu vihreäksi. Jos hahmon päällä on kellon kuva, se tarkoittaa, että tehtävä aukeaa seuraavana päivänä. Jos hahmon päällä on taas sydämen kuva, se tarkoittaa, että pelihahmon mainetaso on liian alhainen. Tehtävä avautuu, kun mainetaso on tarpeeksi korkea.


title: Star Stable Online

text: Hevosta pelaaja voi kouluttaa päivittäisillä kisaradoilla, joista hevonen saa tasopisteitä ja hahmo šillinkejä ja mainepisteitä. Hevosen maksimitaso on 15. Kisaradat voi ratsastaa vain kerran päivässä niin, että niistä saa pisteitä sekä rahaa. Kisaratojen läheisyydessä on kumminkin kisataulu, jota klikkaamalla voi ratsastaa ratoja yksin tai kavereiden kanssa.


title: Star Stable Online

text: Hevos- ja ponirotuja pelissä on paljon. Jokaisesta rodusta on myös useita eri värivaihtoehtoja. Hevoset maksavat rodustaan ja värityksestään riippuen. Lähes kaikki ponit ovat halvempia kuin hevoset ja uusimmat hevoset ovat kalliimpia kuin vanhemmat. 27.6.2018 Star Stable muutti myös ponit yhtä nopeiksi kuin muutkin hevoset. Nopeuteen vaikuttaa merkittävästi ratsastajan ja hevosen varusteet, ja ratsastajan taso kuin myös hevosen. Ainoat hevoset jotka on hitaampia kuin muut on nyt Jorvikin Villi Hevonen (Jorvik Wild Horse).


title: Star Stable Online

text: Jokaisella pelaajalla on oma kotitalli, josta löytyy vaatekaappi ja karsinoita. Vanhat tallit korvattiin uudella MyStablella marraskuussa 2016. Uudessa tallissa on aluksi 12 karsinaa, mutta tallia voi päivittää jopa 18 karsinaan asti. Hevosia voi laittaa niitylle, jolloin ne eivät vie tilaa tallista.


title: Star Stable Online

text: Pelissä on chat, jossa pelaajat voivat kommunikoida ja ystävystyä toistensa kanssa. Chatteja on 5 erilaista; Say, joka näkyy lähellä oleville, Friend, joka näkyy vain valitulle ystävälle, Global, Star Rider-jäsenille avoin chat, joka toimii vain tietyillä alueilla, Group, joka näkyy vain henkilöille jotka ovat ryhmässä kanssasi, ja Club, chat joka on tarkoitettu ratsastusklubille, ja vain klubin jäsenet näkevät sen. Pelissä voi luoda myös ratsastusklubin ja kerätä siihen jäseniä. Pelissä on kuitenkin vaara saada Chat bannit, tarkoittaa että et pystyisi puhumaan chatissa. Tämä edellyttää että kiroilet, loukkaat muita tai puhut muuten epäsopivasti.


title: Star Stable Online

text: Peliä voi pelata ilmaiseksi tasolle 5 asti, jolloin ilmaistehtävät loppuvat ja hahmo voi liikkua rajoitetulla alueella. Tämän jälkeen voi ostaa Star Rider-jäsenyyden, joka valinnan mukaan kestää kuukauden, kolme kuukautta, tai ikuisuuden (Lifetime). Jäsenyyden mukana pelaaja saa myös Star Coins-pelirahaa, jota voi myös ostaa erikseen. Star Coins-rahalla pelissä pystyy ostamaan myös sellaisia asioita, joita šillingeillä ei pysty ostamaan, kuten hevosia, rusetteja, pinteleitä, meikkejä ja uusia kampauksia. Niillä voi myös yöpyä, joka aukaisee kellotehtävät ja palkata tallihoitajan, minkä jälkeen hevosista ei tarvitse itse huolehtia.


title: Star Stable Online

text: Pelissä eletään Jorvikin saarella, jossa on seitsemän aluetta tällä hetkellä: Silverglade, Golden Hills Valley, The Harvest Counties, Valley Of The Hidden Dinosaur, South Hoof Peninsula, Mistfall ja JorvikCity. Star Rider-jäsenet pääsevät aluksi vain Silvergladeen, mutta pystyvät aukaisemaan muut alueet myöhemmin tulevien tehtävien avulla.


title: Star Stable Online

text: Silvergladen alueella on monia pieniä kyliä: Moorland, Fort Pinta, Silvergladen kylä, Silvergladen viinitila, Valedale ja Firgrove. Jokaisessa edellä mainituista paikoista löytyy hevostalli, jonka pelaaja voi maksua vastaan vaihtaa kotitallikseen (alussa aina Moorland). Ne, joilla ei ole Star Rider-jäsenyyttä, voivat liikkua Moorlandin ja Fort Pintan välillä. Silvergladesta löytyy myös maneesi, jossa voi hypätä esteitä sekä ratsastaa kouluratsastusta, Valedalen järvi vuoriston tuntumasta, The Hollow Woods: tiheä metsikkö matkalla Silvergladen kylästä Valedaleen ja Silvergladen linna.


title: Star Stable Online

text: Goldenhills Valleyssa on syksyinen maisema. Sieltä löytyy mm. Scarecrow Hill, Pi-noidan suo, Cape West Fishing-kylä sekä Goldenleafin hevostalli.


title: Star Stable Online

text: The Harvest Counties jakautuu kahteen osaan: pohjoiseen ja eteläiseen. Pohjoisesta löytyy Greendale-metsä, Forgotten Fields-erämaa, Jarlaheim-kaupunki, pieni Paddock Island ja Jorvikin hevostalli. Eteläisen osan nimi on Epona, joka jakautuu itäiseen ja läntiseen osaan. Idässä on mm. eksoottinen suo, Fort Maria-linnake ja New Hillcrestin kylä ja hevostalli. Lännessä on mm. Crescent Moon Village.


title: Star Stable Online

text: Valley Of The Hidden Dinosaur on talvinen erämaa, jossa ei ole hevostallia. Jään peittämässä järvessä on jättimäisen dinosauruksen luuranko.


title: Star Stable Online

text: South Hoof Peninsula on aukea saari, josta voi löytää villihevosia vaeltamassa. Saarella on myös pieni kylä, muttei hevostallia.


title: Star Stable Online

text: Mistfall on Jorvikin kansallispuisto ja kasvillisuus on tummaa havumetsää ja myös taianomaisia kukkia ja puita. Mistfallin etelässä on pieni kylä Dundull. Mistfallissa on myös järvi joka toimii asukkaiden ainoana juomavesilähteenä. Mistfallin ensimmäinen osa avattiin joulukuussa 2017 ja se avataan kolmessa eri osassa.Mistfallista pääsee myös bussilla Jorvik Cityyn, niin kuin myös Fort Pintasta.


title: Star Stable Online

text: Jorvik City sisältää pienempiä alueita: ostoskeskus, Aideen's Plaza, Governor's Fall ja Pier 13. Näille alueille ei saa hevostaan mukaan, vaan näillä hahmo kulkee kävellen, alueille kuljetaan Fort Pintan edestä lähtevällä bussilla. Alueilla on erilaisia kahviloita ja kauppoja joista voi ostaa varusteita hevoselle ja vaatteita ratsastajalle.


title: Star Stable Online

text: Star Stable Onlinen tarinatehtävät jatkavat edeltäjänsä Starshine Legacyn juonta. Missä muun muassa löytyy sielunratsastajat. (Alex, Linda, Lisa, Anne) Pelistä löytyy myös samoja/osittain samanlaisia henkilöitä ja paikkoja kuin edeltäjistään.


title: Star Stable Online

text: Engadgetin arvostelijan mukaan pelin alkuperäinen kohderyhmä on varhaisteini-ikäiset tytöt, mutta sen käyttäjäyhteisössä toimii 17-40-vuotiaita ratsastuksen harrastajia. Pelihahmon sukupuolta ei voi valita, se on aina tyttö. Nuoresta kohderyhmästä kertoo se, että pelillä on omat sivut pelaajien vanhemmille, ja erityinen käyttäjäpolitiikka alle 13-vuotiaiden käyttäjien tietojen osalta.


title: Vammaskosken silta

text: Vammaskosken silta on Sastamalan keskustaajamassa Vammalassa sijaitseva Liekoveden ja Rautaveden välisen Vammaskosken salmen ylittävä silta. Kuusiaukkoinen 114 metriä pitkä ja alun perin 6 metriä leveä graniittisilta rakennettiin vuosina 1913–1915. Sillan rakennustyötä johti rakennusmestari ja sillanrakentaja Valle Antila (1882–1938). Samalla paikalla on ollut jo aiemmin puisia siltoja ainakin 1600-luvulta lähtien. Viimeksi paikalla ollut puusilta oli rakennettu 1874 ja se purettiin graniittisillan valmistuttua 1915.


title: Vammaskosken silta

text: Sillan alkuperäiset kivipylväiden tukemat putkikaiteet poistettiin vuonna 1958 tapahtuneen sillan kannen leventämisen yhteydessä kun sillalle rakennettiin jalkakäytävät. Osa alkuperäisistä kaiteista sijoitettiin 1970-luvulla Vammalan toria reunustamaan. Sillan viimeisin peruskorjaus ja levennystyö on tehty vuosina 2005–2006.


title: Vammaskosken silta

text: Vammaskosken silta on edellenkin tärkeä Vammalan sisäisessä liikenteessä koska Rautaveden yli suunniteltua Kilpinokan siltaa ja siihen liittyvää Vammalan keskustan ohitustietä ei ole päästy toteuttamaan.


title: Atsokytkentä

text: Atsokytkentä on elektrofiilisiin aromaattisiin substituutioihin kuuluva kemiallinen reaktio, jossa yleensä aromaattinen diatsoniumsuola reagoi aromaattisen yhdisteen kanssa muodostaen atsoyhdisteen. Atsokytkentä on teollisesti merkittävä menetelmä atsovärien valmistukseen ja noin 60 % nykyään käytetyistä atsoväreistä valmistetaan atsokytkennän avulla.


title: Atsokytkentä

text: Atsokytkennässä diatsoniumsuola valmistetaan tyypillisesti "in situ" aromaattisesta amiinista typpihapokkeen avulla. Reaktioissa käytetään aromaattisia diatsoniumsuoloja, koska alifaattiset diatsoniumsuolat ovat hyvin epästabiileja. Diatsoniumsuola reagoi aromaattisen yhdisteen kanssa ja helpoimmin reagoivat elektroneja luovuttavia ryhmiä kuten fenoli- ja aminoryhmiä sisältävät yhdisteet ja naftaleenirakenteiset aromaattiset yhdisteet. Elektroneja luovuttavat ryhmät lisäävät aromaattisen renkaan nukleofiilisuutta luovuttamalla elektroniparinsa renkaalle, jolloin se reagoi paremmin elektrofiilisen diatsoniusuolan kanssa. Fenoli- ja aminoryhmät osallistuvat myös reaktiossa välivaiheena muodostuvan kationin stabiloimiseen konjugaation kautta. Elektroneja puoleensavetävät ryhmät kuten nitro- ja halogeeniryhmät hidastavat atsokytkentää. Atsokytkennän reaktiomekanismi on tyypillinen elektrofiilisille aromaattisille substituutioille. Ensimmäisessä vaiheessa aromaattinen rengas reagoi elektrofiilisen diatsoniumsuolan kanssa, jolloin välivaiheena muodostuu kationi. Tästä kationista eliminoituu vetyioni, jolloin yhdisteen aromaattisuus palautuu ja muodostuu aromaattinen atsoyhdiste.


title: Atsokytkentä

text: Fenolien toimiessa atsokytkennässä nukleofiileina reaktio suoritetaan hieman emäksisissä olosuhteissa, koska tällöin fenoleista muodostuu vielä nukleofiilisempi fenolaatti-ioni. Aniliinijohdannaisten toimessa nukleofiilina reaktio suoritetaan hieman happamissa olosuhteissa. Fenoli- ja aminoryhmät ovat orto-para-ohjaavia ryhmiä ja tyypillisesti reaktio tapahtuu näihin nähde p-asemaan johtuen steerisistä syistä. Mikäli p-asemassa on jo jokin muu subtituentti tapahtuu reaktio o-asemaan. Jos molekyylissä on sekä fenoli- että aminoryhmät riippuu atsokytkennän regioselektiivisyys reaktio-olosuhteista. Emäksisissä olosuhteissa ditsoniumsuola reagoi asemaan, joka on lähempänä fenoliryhmää, ja happamissa olosuhteissa reaktio tapahtuu lähemmäksi aminoryhmää sijaitsevaan asemaan.


title: Pelto (sukunimi)

text: Pelto on suomalainen sukunimi. Tunnettuja nimenkantajia:


title: Bosanin asema

text: Bosanin asema (, hanja 保山驛, ) on metroasema Dongducheonissa, Etelä-Koreassa. Lähellä sijaitsee Yhdysvaltain armeijan Camp Casey-sotilastukikohta.


title: Seppo Muraja

text: Seppo Muraja (noin 1943 – maaliskuu 1974) oli suomalainen Turussa asunut rakennusmestari joka tuli tunnetuksi ylitettyään vuonna 1970 Atlantin tavallisella puolikannellisella tuulilasimoottoriveneellä.


title: Seppo Muraja

text: Muraja oli moottoriveneilyn ja vesihiihdon harrastaja. Murajalla oli Suomen mestaruuksia vesihiihdossa ja hän saavutti vesihiihdon nopeusennätyksen Turun saaristossa.


title: Seppo Muraja

text: Seppo Muraja ja Arto Kulmala matkasivat kesällä 1970 sipoolaisen veneenvalmistajan Marinon Marino Mustang avomoottoriveneellä Atlantin yli Senegalin Dakarista Etelä-Amerikkaan Brittiläiseen Guyanaan. Heidän oli tarkoitus hinata veneen tarvitsema polttoaine kahdessa ponttoonissa veneen perässä mutta tämä suunnitelma ei toiminut käytännössä ja polttoaine täytyi säilyttää 200 litran tynnyrissä veneen keskellä olleessa vedenpitävässä ruumassa. Marino Mustang-vene oli 4,3 metriä pitkä ja 1,70 m leveä ja sen omapaino oli noin 210 kiloa. Veneessä oli 36 hevosvoiman Archimedes Penta 360 perämoottori.


title: Seppo Muraja

text: Veneen keulakannelle oli asennettu tilapäinen masto ja apupurje ja suuri osa matkasta tehtiin purjehtimalla, koska mukana ollut polttoaine ei olisi riittänyt koko matkan ajaksi. Polttoaineen loputtua he sattuivat pääsemään paikalle tulleeseen norjalaiseen rahtilaivaan, joka kuitenkin oli matkalla eri suuntaan kohti New Yorkia. Sen vuoksi he jatkoivat matkaa omalla veneellään kohti Etelä-Amerikkaa. Loppumatkan aikana Vene kaatui ja miehet menettivät lähes kaikki varusteensa. Matkan päätepisteeksi vaihtui alkuperäisen Ranskan Guayanan sijasta Brittiläinen Guyana. Veneen luovuttanut Marino oli luvannut Murajalle ja Kulmalalle uuden veneen jos matka onnistuisi ja tämä lupaus pidettiin. Murajan ja Kulmalan Atlantin ylityksessä käyttämä vene on nykyisin Marinon varastossa Sipoon Söderkullassa.


title: Seppo Muraja

text: Joulukuussa 1972 Muraja lähti Pertti Oinaalan kanssa Turusta maailmanympärimatkalle "Hello Dolly"-nimisellä 5,7 metriä pitkällä Finmar Daycruiser moottoriveneellä. Vene oli osallistunut aiemmin avomerikilpailuihin. Matka katkesi jo kuitenkin alkuvaiheissa, kun veneen moottori hajosi ja Muraja joutui jäämään rahavaikeuksien takia erääseen ranskalaiseen kalastajakylään. Hän pääsi jatkamaan yksin matkaansa vasta kun Urpo Lahtisen Lehtimiehet-yhtymä lahjoitti hänelle uuden moottorin ja toimitti sen Ranskaan. Muraja hukkui kuitenkin myrskyssä Biskajanlahdella maaliskuussa 1974. Hänen veneensä löydettiin tyhjänä. 31-vuotiaan Murajan ruumis löytyi pari viikkoa myöhemmin Castetsin kaupungin edustalta lähellä Ranskan ja Espanjan rajaa. Muraja haudattiin Turkuun huhtikuun lopulla 1974.


title: Seppo Muraja

text: Kirjailija Pete Suhosen dokumentaarinen romaani Myrskyn ratsastaja (Sammakko, 2018) kuvaa Murajan viimeiseksi jäänyttä seikkailua. Teos sisältää Murajan autenttisia kirjeitä kotiin matkan varrelta.


title: Seppo Muraja

text: Muraja kuvasi Atlantin ylitystään Viikko-Sanomien numeroissa 33-37/1970 ilmestyneissä matkakuvauksissa sekä 1971 ilmestyneessä omakustannekirjassaan "Psycopaatilla yli Atlantin". Murajan matkakuvaus on ilmestynyt myös lyhennettynä Joni Skiftesvikin toimittamassa kirjassa "Jo viheltää takilassa" (WSOY 1993).


title: Bethany Mota

text: Bethany Noel Mota, taiteilijanimeltään Macbarbie07 (s. 7. marraskuuta 1995 Los Banos, Kalifornia, Yhdysvallat) on yhdysvaltalainen videobloggaaja.


title: Bethany Mota

text: Mota aloitti YouTubessa vuonna 2009 nimellä "Macbarbie07" ja keräsi seuraajia nopeasti tekemällä Haul-videoita (esittäen uusia muotivaatteita ja muita esineitä). Hän on perustanut suunnitellut omia mallistoja Aeropostale-tuotemerkille. Moton fanit käyttävät itsestään nimitystä "Mota-vators".


title: Bethany Mota

text: Myöhemmin YouTube-kanavan nimeksi muuttui "Bethany Mota". Lokakuussa 2015 hänen YouTube-kanavalla oli 9,5 miljoonaa seuraajaa, Twitter-tilillä 2,69 miljoonaa ja Instagramissa 5,2 miljoonaa.


title: Bethany Mota

text: Mota on julkaissut lokakuussa 2014 singlen "Need You Right Now", jossa on mukana Mike Tompkins. Kappaleen musiikkivideo julkaistiin tammikuussa 2015 Tompkinin YouTube-kanavalle.


title: Bethany Mota

text: Joulukuussa 2013 Mota aloitti yhteistyön tavarataloketju J. C. Penneyn ja vaatekauppa Forever 21:n kanssa. He myivät asusteita ja hajusteita "Aéropostale" nimikkeen alaisuudessa, kunnes he joutuivat hakeutumaan konkurssiin vuonna 2016.


title: Bethany Mota

text: Yhdysvaltalainen Time-lehti on nimennyt Motan vuosina 2014 ja 2015 yhdeksi vuoden vaikutusvaltaisimmista teini-ikäisistä.


title: Samudera Pasain sulttaanikunta

text: Samudera Pasai oli Sumatran saaren pohjoisosassa, nykyisen Acehin alueella sijainnut sulttaanikunta 1300-1500 -luvulla.


title: Samudera Pasain sulttaanikunta

text: Samudera Pasai oli yksi varhaisimpia islamilaisia sulttaanikuntia nykyisen Indonesian alueella. Sulttaani Malek Saleh kääntyi islamiin 1200-luvun lopulla ja hänen epäillään olleen ensimmäinen muslimihallitsija nykyisen Indonesian alueella. Pasain satamakaupunki oli yksi ensimmäisistä muslimikauppiaiden tukikohdista Malakansalmen alueella


title: Samudera Pasain sulttaanikunta

text: Samudera Pasain historian alkuajat ovat epäselviä. Uskotaan kuitenkin että valtakunta on ollut olemassa ennen kuin Osmanien valtakunta syntyi nykyisen Turkin valtion alueella. Kun osmanihallitsijoiden vaikutusvalta kasvoi 1300-luvun loppupuolella, oli Samudera Pasain sulttaanikunta jo kasvattanut vaikutusvaltaansa. Arabialainen löytöretkeilijä Ibn Battuta kävi Samudera Pasain alueella Sumatran pohjoisosissa vuoden 1345 tienoilla.


title: Samudera Pasain sulttaanikunta

text: 1300-luvun puolivälissä Majapahitin kuningaskunta hyökkäsi Samudera Pasaihin ja ryösti kaupungin. Majapahitin vallan levitessä Sumatralla, myös eteläsumatralaisen Palembangin prinssi Paramesvara pakenemaan Majapahitin valloituksia Malakan niemimaalle. Paramesvara nai Samudera Pasain prinsessan ja kääntyi Islamiin ja hän perusti Malakan sulttaanikunnan.


title: Samudera Pasain sulttaanikunta

text: Samudera Pasai oli 1300-luvun lopulla varakas kaupallinen keskus, mutta Malakan sulttaanikunnan perustamisen jälkeen Samudera Pasain merkitys alueen kaupankäynnissä väheni, kun Malakan valta kasvoi Malakansalmen alueella. 1500-luvun alussa Portugalin imperiumi laajeni Malaijien saaristossa. Vuonna 1511 portugalilaiset valtasivat Malakan ja kymmenen vuotta myöhemmin he hyökkäsivät Samudera Pasain alueelle. Vuonna 1524 Acehin sulttaanikunta otti Samudera Pasain jäännökset hallintaansa.


title: Naisten Superpesis

text: Naisten Superpesis on Suomen pesäpallon naisten pääsarjataso. Sarja on perustettu vuonna 1989. Tätä ennen pesäpallon korkein sarjataso toimi SM-sarja-nimen alla. Superpesiksen menestyin seura on Lapuan Virkiä yhdeksällä mestaruudellaan.


title: Naisten Superpesis

text: Superpesiksen lisäksi joukkueet osallistuvat talven harjoituskaudella Pesäpallon halli-SM-kilpailuihin. Kaudella 2019 sarjassa pelaa 11 joukkuetta.


title: Naisten Superpesis

text: Superpesistä alempia sarjatasoja ovat Ykköspesis, Suomensarja sekä alueittain pelattavat Maakuntasarjat.


title: Naisten Superpesis

text: Naiset alkoivat ratkaista mestaruutta vuonna 1931. Mestaruus ratkaistiin siten, että ensiksi pelattiin aluemestaruuksista ja aluemestarit ratkaisivat Suomen mestaruuden keskinäisissä otteluissaan, joko pudotuspelein tai useampaan lohkoon jaettuna. Vuosina 1949–1954 mestaruus ratkesi lopullisesti PPL:n ja TUL:n mestareiden kohtaamisessa. Sarjamuotoisesti naisten mestaruudesta on pelattu vuodesta 1955 lähtien.


title: Naisten Superpesis

text: Naisten Superpesiksen yleisöennätys on vuodelta 1996, jolloin Oulun Lipon ja Jyväskylän Kirin välistä ottelua oli seuraamassa 3 587 katsojaa.


title: Naisten Superpesis

text: Naisten runkosarjassa pelataan 110 ottelua. Joukkueita naisissa on kymmenen jotka pelaavat kaksinkertaisen runkosarjan, jonka lisäksi pelataa viiden joukkueen lisälohkot yksinkertaisena sarjana. Jokaiselle joukkueelle kertyy runkosarjassa 22 ottelua. Lisälohkot jaetaan A- ja B-lohkoon. A-lohkossa pelaavat Pori, Lapua, Seinäjoki, Turku ja Rauma. B-lohkossa pelaavat Jyväskylä, Lappeenranta, Siilinjärvi, Viinijärvi sekä Ylihärmä.


title: Naisten Superpesis

text: Pudotuspeleihin pääsevät runkosarjan kahdeksan parasta joukkuetta jotka kohtaavat toisensa ensin puolivälierissä. Puolivälierien voittajat välierissä, joidenka voittajat pääsevät finaaliin, jossa ratkaistaan Suomen mestaruus. Puolivälierät, välierät ja finaalit pelataan paras viidestä-menetelmällä, eli jatkoon pääsee kolmella voitolla. Pronssiottelut pelataan paras kolmesta-menetelmällä eli voittaja saadaan selville kahdella voitolla.


title: Työväen lauluja II

text: Työväen lauluja II on levy-yhtiö Scandian vuonna 1970 julkaisema kokoelma-albumi, joka sisältää neljätoista vanhaa työväenlaulua. Se on jatkoa vuotta aikaisemmin ilmestyneelle albumille "Työväen lauluja". Molempien kappaleita julkaistiin vuonna 1997 Warner Music Finlandin "20 suosikkia" -sarjaan kuuluvalla CD:llä "Veljiksi kaikki – Työväen lauluja".


title: Työväen lauluja II

text: Albumi sisältää tunnetuimpien työväenlaulujen lisäksi muun muassa osuustoiminta-aatteesta valistavan kappaleen "Sateenkaarilipun alla", Laukon kartanon torpparihäädöistä kertovan kansanlaulun sekä Työväen Urheiluliiton marssin. Reijo Frankin, Jussi Raittisen, Heli Keinosen ja Sulo Vakkarin ohella levyllä kuullaan Olli Heikkilän johtamaa kahta kuoroa ja soittokuntaa, joiden nimiä ei kuitenkaan ole mainittu. Albumin kansitekstit on kirjoittanut Pekka Gronow.


title: Silorausku

text: Silorausku ("Dipturus batis") on rauskuihin kuuluva rustokalalaji.


title: Silorausku

text: "Silorausku on taloudellisesti tärkeä laji ja sitä pyydystetään runsaasti ruoaksi. Se elää 30-600 metrin syvydeessä; nuoret elinalueen matalammissa osissa. Silorauskun ruumis on litistynyt, vinoneliön muotoinen ja pyrstö on ohut. Pyrstössä ja ruumiin vatsapuolella on pieniä piikkejä; aikuisilla naarailla on piikkejä myös ruumiin etuosassa, koirailla koko selässä. Silorausku on pohjan asukas, joka etsii ruoakseen kaloja, rapuja, hummereita ja kalmareita. Naaras munii pohjalle sarveiskuoriset, pitkärihmaiset munat. Kuoriutuessaan poikaset ovat noin 20 cm:n pituisia."


title: Ruskokeihäsrausku

text: Ruskokeihäsrausku ("Dasyatis americana") on keihäsrauskujen heimoon kuuluva rustokalalaji.


title: Ruskokeihäsrausku

text: Ruskokeihäsrauskun ruumis on lähes suorakulmainen ja ohut pyrstö on hyvin pitkä, selkä- ja peräevä puuttuvat.


title: Ruskokeihäsrausku

text: Keihäsrauskujen tunnusomainen puolustusase, josta nämä kalat ovat saaneet nimensäkin, on tukeva sahareunainen piikki pyrstön tyven lähellä. Piikin alapinnalla on myrkkyrauhanen ja myrkkypiikkiin pisto voi tappaa ihmisenkin. Vaikka keihäsrauskut eivät pysty liikuttamaan keihästään itsenäisesti, ne voivat sivaltaa sen pitkällä pyrstöllään hyvin nopeasti ja voimakkaasti tunkeilijaan. Eräät indopasifisen alueen asukkaat käyttävät keihäsrauskujen piikkejä aseina.


title: Ruskokeihäsrausku

text: Ruskokeihäsrauskua tavataan Atlantin länsiosan subtroopisilla ja trooppisilla vesillä Yhdysvaltojen New Jerseystä Brasilian eteläosiin.


title: Ruskokeihäsrausku

text: Ruskokeihäsrausku makaa tavallisesti hiekkapohjaan hautautuneena. Se syö kaloja, äyriäisiä ja nilviäisiä, jotka se murskaa vahvoilla, litteillä hampaillaan. 3-5 sikiötä varttuvat emon sisällä, kunnes syntyvät uimakykyisinä ja noin 18 cm:n pituisina. Muidenkin keihäsrauskujen elintavat ovat hyvin samankaltaiset.


title: Ruskokeihäsrausku

text: Itse taloudellisesti arvottomina ruskokeihäsrauskut voivat aiheuttaa suurta tuhoa simpukka-alueilla.


title: Leo Pennanen

text: Leo Kalervo Henrik Pennanen (11. elokuuta 1904 Koski Hl. – 27. tammikuuta 1991 Tampere) oli suomalainen rovasti ja käsialantutkija (grafologi).


title: Leo Pennanen

text: Pennasen vanhemmat olivat isännöitsijä Hugo Henrik Pennanen ja Hilma Maria Enegrén. Pennanen pääsi ylioppilaaksi 1923 ja hänet vihittiin papiksi 1927. Hän toimi Porin virallisena apulaisena 1931–1936, Tampereen 5. kappalaisena 1937–1943, Hämeen läänin Kosken (nykyinen Hämeenkoski) kirkkoherrana vuodesta 1946 alkaen ja Kotkan seurakunnan kirkkoherrana 1959–1972, josta jäi eläkkeelle. Pennanen oli myös Kirkkotie-lehden toimittajana 1938–1939.


title: Leo Pennanen

text: Pennanen oli käsialantutkimuksen uranuurtajia Suomessa ja hänen ensimmäinen kirjansa aiheesta ilmestyi jo 1944.


title: Leo Pennanen

text: Leo Pennanen oli naimisissa vuodesta 1928 kansakoulunopettaja Irja Kyllikki Airion kanssa. Heidän lapsiaan olivat kirjailija Lea Pennanen, sosiaalineuvos Jyrki Pennanen (1933–2012) ja toimittaja, taidemaalari Outi Pennanen. Leo Pennasen sisko oli kirjailija, kriitikko Eila Pennanen.


title: Vilma Alina

text: Vilma Alina (oikealta nimeltään Vilma Alina Lähteenmäki, s. 8. elokuuta 1993 Helsinki) on suomalainen laulaja-lauluntekijä. Hän sai levytyssopimuksen Universal Musicin kanssa vuonna 2013 YouTube-videopalveluun lataamansa videon seurauksena. Videolla hän esitti loopperilla tekemänsä potpurin Anssi Kelan ja Robinin kappaleista. Ensimmäisen singlensä ”Hullut asuu Kallios” hän julkaisi marraskuussa 2014. Esikoisalbuminsa "Ufoja" hän julkaisi helmikuussa 2016.


title: Vilma Alina

text: Vilma Alina soitti vuosina 2013–2016 koskettimia poplaulaja Robinin keikkabändissä. Hän on valmistui ylioppilaaksi Sibelius-lukiosta keväällä 2012. Nykyisin hän opiskelee muusikoksi Helsingin Pop & Jazz Konservatoriossa.


title: Butwal

text:
Butwal () on kaupunki Nepalin Läntisen kehitysalueen Lumbinin vyöhykkeellä. Kaupunki sijaitsee Kathmandusta linnuntietä noin 185 kilometriä länteen. Vuoristosta johtuen ajomatka pääkaupunkiin on suuruusluokkaa kolmanneksen linnuntietä pidempi. Kaupunki sijaitsee runsas 160 kilometriä Pokharasta etelään Siddharthanagariin (22 km) ja edelleen Intian Uttar Pradeshin osavaltioon johtavan maantieyhteyden sekä poikittaisen, Bharatpurin kautta Kathmanduun vievän maantien risteyksessä.
Vuonna 2011 kaupungin väkiluku oli 118 462. Butwal on runsaan 880 000 asukkaan Rupandehin piirikunnan ja koko 2,8 miljoonan asukkaan (2011) Lumbinin vyöhykkeen hallintokeskus. Kaupungin pinta-ala on 69,3 neliökilometriä.


title: Butwal

text: Vuoden 2014 joulukuussa Butwal nostettiin yhdeksi Nepalin yhdestätoista suurkaupungista. Tässä yhteydessä siihen liitettiin kaksi läheistä maaseutualuetta (kyläkehityskomiteoita, VDC) väestöineen (Motipur ja Semlar), jolloin sekä kaupungin asukasluku että pinta-ala kasvoivat.


title: Butwal

text: Kaupunki on Lumbinin vyöhykkeen koulutuksen, teollisuuden ja vapaa-ajan keskus. Nepalin opiskelijamäärältään valtavalla (yli 600 000) Tribhuvanin yliopistolla on kolme kampusta kaupungissa. Lähin kansallisen liikenteen lentokenttä on runsas 20 kilometriä etelässä oleva Siddharthanagarin lentoasema.


title: Kyösti Laihi

text: Kyösti Laihi (s. 1959) on suomalainen muusikko, joka tunnetaan 1970–1980-luvuilta varsinaissuomalaisten yhtyeiden kosketinsoittajana sekä Suomen vuoden 1988 euroviisuedustajan, Boulevard-yhtyeen esittämän ”Nauravat silmät muistetaan” laulusolistina. Boulevardin lisäksi Laihi on ollut jäsenenä yhtyeissä Kaamos ja Pasi & Mysiini.


title: Kyösti Laihi

text: Laitilassa varttuneen Laihin ensimmäinen yhtye oli 1970-luvun alun Hermannin Nuorisoseura eli HNS, jossa hän soitti alle 15-vuotiaana aluksi sähköurkuja ja sitten bassoa. Vuonna 1974 HNS hajosi, ja Laihi alkoi tehdä omia progetyylisiä kappaleita kitaristi Jyrki Lemmetin kanssa. Tästä muodostui yhtye nimeltä Naavan lämmin nipistys, jonka muut jäsenet olivat Jari Nordman ja Juha Jokiranta. Se voitti Nuorison taidetapahtuman Turun-aluekilpailun 1975.


title: Kyösti Laihi

text: Pian Laihi liittyi kosketinsoittajaksi turkulaiseen progeyhtye Kaamokseen. Vuonna 1982 Laihi perusti Erkki Korhosen kanssa Boulevardin, jonka kanssa keikkaili vuosituhannen vaihteeseen asti. Tuolloin Laihi joutui jäämään työkyvyttömyyseläkkeelle vuonna 1989 todetun MS-tautinsa takia. 2000-luvulla Laihi on työskennellyt Anna Hanskin kanssa. Hän asuu Helsingissä.


title: Kyösti Laihi

text: Laihi on toiminut lauluntekijänä Boulevard-yhtyeelle sekä muutamille artisteille. Vuonna 2002 hän lisäksi levytti Seitsemän seinähullua veljestä-yhtyeen kanssa kappaleen Eteenpäin.


title: Lasse Berghagen

text: Lars ”Lasse” Nils Berghagen (13. toukokuuta 1945 Enskede, Tukholma) on ruotsalainen laulaja, lauluntekijä ja näyttelijä.


title: Lasse Berghagen

text: Berghagen julkaisi ensimmäisen levynsä 1965. Vuonna 1969 hän julkaisi singlen "Teddybjörnen Fredriksson", josta tuli klassikko. Berghagenin muita menestyskappaleita ovat "Sträck ut din hand", "En kväll i juni" ja "Stockholm i mitt hjärta".


title: Lasse Berghagen

text: Berghagen voitti ruotsalaisen Melodifestivalen-kilpailun vuonna 1975 laululla "Jennie, Jennie". Eurovision laulukilpailussa 1975 kappale sijoittui kahdeksanneksi. Edellisvuoden Melodifestivalenissa hän sijoittui Abban jälkeen toiseksi laululla "Min kärlekssång till dig". Vuonna 1973 Berghagenin kynästä syntynyt pop-sävellys "Ding-dong" sijoittui Melodifestivalenin seitsemänneksi. "Ding-dong" oli Svensktoppen-hittilistalla seitsemäntoista viikkoa vuonna 1973.


title: Lasse Berghagen

text: Berghagen isännöi jokakesäistä suosittua televisio-ohjelmaa "Allsång på Skansen" vuosina 1994–2003. Hänen aikanaan ohjelman katsojaluvut yli kolminkertaistuivat 600 000:sta kahteen miljoonaan.


title: Lasse Berghagen

text: Berghagen oli aviossa laulaja Barbro "Lill-Babs" Svenssonin kanssa 1965–1968. Hänen tyttärensä on näyttelijä Malin Berghagen.


title: Robert Charles Sproul

text: Robert Charles Sproul (13. helmikuuta 1939 Pittsburgh, Pennsylvania – 14. joulukuuta 2017 Altamonte Springs, Florida) oli yhdysvaltalainen, reformoitua kristillisyyttä edustanut teologi ja pastori. Hän oli perustaja ja puheenjohtaja Ligonier Ministries -järjestössä. Sproul puhui päivittäin radio-ohjelmassa Renewing Your Mind, jota lähetetään Yhdysvalloissa ja 60 muussa maassa. Ligonier Ministries -järjestöllä on monta teologista konferenssia vuodessa.


title: Robert Charles Sproul

text: R. C. Sproul oli kalvinisti. Hän työskenteli pastorina Saint Andrews Chapel Sanfordissa Floridassa.


title: Robert Charles Sproul

text: Sproulilla oli akateemisia tutkintoja: Westminster College, Pennsylvania (BA, 1961), Pittsburgh Theological Seminary (M.Div, 1964), Vrije Universiteit (”vapaa yliopisto”) Amsterdam (Drs., 1969) ja Whitefield Theological Seminary (PhD, 2001). Hän opetti monissa korkeakouluissa ja pappisseminaareissa, mm. seuraavissa: Reformed Theological Seminary, Orlando Jackson Mississippi ja Knox Theological Seminary, Fort Lauderdale Florida.


title: Robert Charles Sproul

text: Sproul kirjoitti yli 60 kirjaa ja lukuisia artikkeleita evankelikaalisiin lehtiin, kuten Table Talk Magazineen.


title: Voiman filosofia

text: Voiman filosofia () on pseudonyymin ”Ragnar Redbeardin” kirjoittama vuonna 1890 julkaistu kirja. Redbeard puoltaa vahvasti luonnonvalintaa, moraalittomuutta ja hedonismia. Redbeard hylkää perinteiset ajatukset ihmis- ja luonnonoikeuksista ja esittää, että vain fyysinen voima voi määrittää moraalin. Kirjaa voidaan pitää sosiaalidarvinistisena.


title: Voiman filosofia

text: Redbeard käsittelee kirjassaan 1800-lukulaisia rotuoppeja muun muassa valkoisen ja arjalaisen rodun ylemmyydestä mustiin nähden. Kirjoittaja viittaa aikalaisiin käsityksiin esimerkiksi kallonmuodon ja ulkonäön olennaisuuteen ”älykkyyden” kertojana. Hän myös väittää, että sorretut ja huono-osaiset ovat ansainneet sortamisensa, koska eivät ole olleet tarpeeksi älykkäitä, vahvoja tai halukkaita puolustamaan oikeuksiaan ja ovat näin myös oikeutetut kuolemaan vahvemman ja paremman tieltä. Hän kritisoi voimakkaasti kristinuskoa, jota hän pitää lähinnä luonnonlakeja vääristävänä, turhana ja ihmisten hallitsemiseen kehitettynä koneistona ja rahastamisena. Hän myös hylkää kaikki olemassa olevat talousteoriat, mukaan lukien sekä sosialismin että kapitalismin, molemmat eri tavoilla luonnonvalintaa vääristävinä orjuutusmenetelminä.


title: Voiman filosofia

text: Monet, kuten S. E. Parker on esittäneet epäilyn, että Ragnar oli uusiseelantilaisen anarkistin, Arthur Desmondin salanimi. Myös amerikkalaista sosialistina tunnettua kirjailijaa, Jack Londonia on epäilty Redbeardin nimimerkin taakse. Tämä on kuitenkin epätodennäköistä, koska hänen tunnetut mielipiteensä erosivat merkittävästi kirjan mielipiteistä. Kirjan on myös väitetty olevan satiirinen kannanotto sosiaalidarwinismiin.


title: Voiman filosofia

text: S. E. Parker on kirjoittanut: ”"Might Is Rightia" vaivaavat monet suuret ristiriitaisuudet.” Erityistä huomiota hän kiinnittää kirjan pääteeman, induvidualismin avoimeen seksistisyyteen ja rasistisuuteen. Kuitenkin hän huomauttaa, että ”sen raaka elinvoimaisuus voi kuitenkin hälventää joitain esi-isiltämme perimiämme taikauskoja moraalin, uskonnon ja politiikan osalta.”


title: Voiman filosofia

text: Anton LaVey otti paljon tekstiä suoraan "Might Is Rightista" Saatanallisen kirkon perustusteokseen, Saatanalliseen raamatun osaan "Saatanan kirja". Lavey myös väitti kirjan kirjoittajaksi Jack Londonia ja kirjoitti vuonna 1996 julkaistun englanninkielisen uudelleenjulkaisun esipuheen.


title: Kaamos (täsmennyssivu)

text: Kaamos voi tarkoittaa seuraavia:


title: Pansuola

text: Pansuola on eräs mineraalisuolamerkki. Siinä on puolet vähemmän natriumia kuin tavallisessa suolassa. Pansuola sisältää 28 % kaliumkloridia ja 12 % magnesiumsulfaattia. Sen sisältämä kalium auttaa ylläpitämään normaalia verenpainetta.


title: Margaret Elphinstone

text: Margaret Elphinstone (s. 1948 Kentissä) on skotlantilainen kirjailija.


title: Margaret Elphinstone

text: Margaret Elphinstone syntyi Kentissä, Englannissa. Hän opiskeli Queen's Collegessa Lontoossa ja Durhamin yliopistossa. Hän oli kirjoittamisen professori Strathclyden yliopiston englannin laitoksella Glasgow'ssa, kunnes jäi hiljattain eläkkeelle. Hänen akateemisen uransa merkittävimmät tutkimuskohteet ovat skotlantilaiset kirjailijat sekä kirjallisuus Skotlannin saaristossa.


title: Margaret Elphinstone

text: Elphinstone on tehnyt laajoja opintomatkoja Islantiin, Grönlantiin, Labradoriin ja Yhdysvaltoihin. Hän asui kahdeksan vuotta Shetlanninsaarilla. Hänellä on kaksi lasta.


title: Margaret Elphinstone

text: Ennen ryhtymistään professoriksi Glasgow'ssa 2003, hän työskenteli vaihtelevissa tehtävissä eri paikoissa. Joitakin kokemuksiaan hän hyödynsi myöhemmin kirjoissaan.Margaret Elphinstonen teoksia ei ole ilmestynyt suomeksi.


title: Margaret Elphinstone

text:
Teoksesta "The Sea Road"
Teoksesta "Hy Brasil"
Teoksesta "Voyageurs"


title: Juha-Pekka Rusanen

text: Juha-Pekka Rusanen on lapinlahtelainen poliitikko. Koulutukseltaan Rusanen on yhteiskuntatieteiden maisteri.


title: Juha-Pekka Rusanen

text: Rusanen valittiin kunnanvaltuustoon vuosina 2008 , 2012 ja 2017 toimitetuissa vaaleissa. Ensimmäisellä kaudellaan hän oli tarkastuslautakunnan puheenjohtaja. Rusanen valittiin kunnanvaltuuston puheenjohtajaksi 22-vuotiaana, siinä tehtävässä hän toimi valtuustokauden 2013–2017. Rusanen toimii tällä hetkellä Lapinlahden kunnan tarkastuslautakunnan puheenjohtajana sekä valtuustoryhmän puheenjohtajana. Lisäksi hän on tällä hetkellä Ylä-Savon koulutuskuntayhtymän yhtymänvaltuuston puheenjohtaja sekä Pohjois-Savon liiton maakuntahallituksen jäsen.


title: Juha-Pekka Rusanen

text: Marraskuussa 2014 Rusanen valittiin Keskustan Pohjois-Savon piirin puheenjohtajaksi. Hän luopui puheenjohtajan tehtävästä 2017. Hän on toiminut Keskustan puoluehallituksen jäsenenä. Aiemmin hän on toiminut Keskustanuorten Ylä-Savon ja Pohjois-Savon piirien puheenjohtajana.


title: Juha-Pekka Rusanen

text: Rusanen työskentelee tällä hetkellä Euroopan parlamentin jäsenen kotimaan avustajana. Aiemmin hän on työskennellyt kansanedustajan avustajana sekä radiotoimittajana.


title: Venäläinen silta

text: Venäläinen silta () on vuonna 2012 valmistunut maailman pitkäjännevälisin vinoköysisilta Venäjän kaukoidässä Vladivostokin kaupungin ja sen edustalla olevan Venäläisen saaren välillä. Silta ylittää Itä-Bosporinsalmen. Sillan pääjänne on 1 104 metriä pitkä.


title: Venäläinen silta

text: Venäläisen sillan rakennustyöt aloitettiin kesällä 2008. Pääministeri Dmitri Medvedev avasi sillan 2. heinäkuuta 2012, tosin sillan testaukset olivat vielä kesken. Liikenteelle silta avattiin elokuun alussa. APEC:in eli Aasian ja Tyynenmeren maiden talousjärjestön kokous pidettiin saarella syyskuussa 2012.


title: Venäläinen silta

text: Sillan 1 104 metristä pääjännettä reunustaa kaksi teräsbetonista A-kirjaimen muotoista pylonia, joiden korkeus 321 metriä on ennätys sekin, kuten myös pisimmän vinoköyden mitta 575 metriä. Pääjännevälissä sillan kansi on teräksinen kotelopalkki, jonka kokonaisleveys on 29,5 metriä ja rakennekorkeus 3,2 metriä. Sillalla on neljä 3,75 metriä leveää ajokaistaa. Vinoköysisillan kokonaispituus on 1 885,5 metriä ja koko sillan pituus liittymäsiltoineen 3 100 metriä. Sillan suurin alikulkukorkeus on 70 metriä.


title: Työväen laulukirja

text: Työväen laulukirja on suomalainen työväenlaulujen kokoelma, joka ensimmäistä kertaa ilmestyi vuonna 1900. Sen jälkeen teoksesta on julkaistu lukuisia uusia ja laajennettuja versioita, joista viimeisin on vuodelta 2013. Kirja oli suosittu erityisesti 1900-luvun alkuvuosikymmeninä, vuoteen 1920 mennessä sitä oli painettu jo yli 200 000 kappaletta.


title: Työväen laulukirja

text: "Työväen laulukirjan" ensimmäinen painos oli 15-sivuinen vihkonen, jonka oli koonnut ja kustantanut ilmeisesti helsinkiläinen nimimerkki Eero S. Sama vihkonen ilmestyi uudelleen kotkalaisen Reino Drockilan kustantamana 1903 ja samana vuonna siitä julkaistiin myös ensimmäinen amerikansuomalainen painos Massachusettsin Worchesterissa. Myöhempiä painoksia ovat kustantaneet muun muassa Työväen Kirjapaino Oy, amerikansuomalainen Työmies-kirjapaino sekä Suomen Sosialidemokraattinen Puolue. Toimittajina ovat olleen muun muassa Kaarle Lehtinen ja Eemeli Kunnas.


title: Työväen laulukirja

text: Kirjan viimeisin uusintapainos on ilmestynyt vuonna 2013 Suomen Työväen Musiikkiliton kustantamana. Se pohjautuu F-Musiikin vuonna 2007 julkaisemaan painokseen, jonka on toimittanut Virpi Kari. Teoksessa on mukana 1900-luvun alkupuolen työväenlaulujen lisäksi muun muassa 1960–1970-lukujen poliittisen laululiikkeen tunnetuksi tekemiä kappaleita. Sanoitusten lisäksi kirja sisältää nuotit ja sointumerkit, laulujen historiikkia sekä valokuvia.


title: Kauko Heikkilä (kommunisti)

text: Kauko Heikkilä (16. joulukuuta 1897 Sippola – 1985) oli Suomen Kommunistisen Puolueen (SKP) pitkäaikainen vaikuttaja.


title: Kauko Heikkilä (kommunisti)

text: Heikkilä osallistui Suomen sisällissotaan Tiutisen punakaartin riveissä ja hänet tuomittiin sodan jälkeen kuudeksi vuodeksi kuritushuoneeseen, mutta armahdettiin jo joulukuussa 1918. Hän toimi sen jälkeen sahatyöläisenä, kunnes meni 1925 Neuvostoliittoon ja opiskeli Leningradissa Lännen vähemmistökansallisuuksien yliopistossa vuoteen 1929. Hänen puoluenimensä Neuvostoliitossa oli "Kauko Saari". Toimittuaan jonkin aikaa opettajana Kontupohjassa Heikkilä palasi Suomeen 1930 tai 1931. Hän toimi SKP:n maanalaisena organisaattorina, kunnes jäi kiinni marraskuussa 1934 Toivo Antikaisen jutun yhteydessä. Hän oli lähes yhtäjaksoisesti vankilassa seuraavat kymmenen vuotta; alkuperäinen vankeustuomio päättyi lokakuussa 1940, mutta oltuaan vapaalla jalalla vain alle kolme kuukautta hänen vangittiin uudelleen turvasäilöön. Vankilassa Heikkilä kuului Aimo Aaltosen ja Ville Pessin ohella vankilakommunistien keskuudessa muodostuneeseen johtoryhmään, joka otti SKP:n johdon käsiinsä, kun puolue aloitti julkisen toimintansa syksyllä 1944. Hänet valittiin myös ensimmäiseen sodanjälkeiseen puoluetoimikuntaan.


title: Kauko Heikkilä (kommunisti)

text: SKP:ssä Heikkilä erikoistui kaaderiasioihin ja hänen erikoisalaansa oli puolueen omien jäsenten valvonta. Hänen on sanottu olleen viimeiseen asti uskollinen puolueelle ja hän oli puolueen sisällä suorastaan pelätty mies tiukan linjansa ja jäykän asenteensa vuoksi. Heikkilä toimi vuosina 1946–1947 SKP:n Helsingin piirisihteerinä, mistä hänet siirrettiin puolueen ay-jaostoon. Hän toimi sen jälkeen puolueen palveluksessa eri tehtävissä eläkeikään saakka. Vuodesta 1956 alkaen hän johti salaista operaatiota, jolla pyrittiin paljastamaan ”ohranan agentteja” puolueen sisältä. Viimeksi Heikkilä toimi Kansan Arkiston hoitajana, mistä tehtävästä hän jäi eläkkeelle 1966. SKP:n hajaannuksen aikana Heikkilä tuki innokkaasti vähemmistöä.


title: Rieti (nimi)

text: Rieti on suomalainen miehen etunimi. Se on Fredrik-nimen suomalainen muoto ja oli almanakassa vuosina 1929–1949.


title: Rieti (nimi)

text: Tunnettuja Rieti-nimisiä henkilöitä ovat olleet:Fiktiossa Rieti on esiintynyt Heimo Vesan kissan nimenä Pertti Jarlan Fingerpori-sarjakuvissa.


title: Styrbjörn

text:
Suomessa nimi Styrbjörn on Väestörekisterikeskuksen
tietojen mukaan annettu vuoden 2015 loppuun mennessä hieman alle 100 henkilölle.


title: Styrbjörn

text: Styrbjörnin nimipäivä on suomenruotsalaisen kalenterin mukaan 11. lokakuuta.


title: Styrbjörn

text: Nimi Styrbjörn on ollut myös ainakin kolmella Ruotsin merivoimien aluksella.


title: Styrbjörn

text: Nimi tarkoittaa räyhäävää karhua.


title: Siddharthanagar

text: Siddharthanagar () eli "Bhairahawa" tai "Bhairawa" on kaupunki Nepalin Läntisen kehitysalueen Lumbinin vyöhykkeellä, lähellä Intian Uttar Pradeshin osavaltion rajaa. Kaupunki kuuluu Rupandehin piirikuntaan ja sijaitsee vyöhykkeen keskuskaupungista Butwalista 22 kilometriä etelään. Nepalin pääkaupunki Kathmandu jää linnuntietä noin 185 kilometriä länteen. Vuoristosta johtuen matka pääkaupunkiin on maanteitse luokkaa kolmanneksen pidempi.


title: Siddharthanagar

text: Kaupunki on saanut nimensä Gautama Buddhan nimen eli Siddhartha Gautaman mukaan. Hänen syntymäpaikkansa Lumbini sijaitsee kaupungin länsipuolella (noin 20 km:n päässä).


title: Siddharthanagar

text: Vuonna 2011 kaupungin väkiluku oli 63 483. Kaupungin pinta-ala on 36,0 neliökilometriä (2011).


title: Siddharthanagar

text: Noin viisi kilometriä kaupungin eteläpuolella on maantien rajanylityspiste Intiaan. Nepalin puoleisen raja-aseman/paikkakunnan nimi on Belahiya ja Intian puoleisen Sunauli tai Sonauli.


title: Rami Louke

text: Rami Louke (s. 20. lokakuuta 1978 Vaasa) on uransa lopettanut suomalainen jalkapalloilija. Hän oli pelipaikaltaan oikea laitahyökkääjä, mutta kykeni pelaamaan myös keskellä.


title: Rami Louke

text: Louke on Vaasan Palloseuran kasvatti. Hän teki ensiesiintymisensä Veikkausliigassa seuran edustusjoukkueessa 2. toukokuuta 1998 vierasottelussa Helsingin Jalkapalloklubia vastaan. Pääsarjatasolla hänelle kertyi 19 ottelua ilman maaleja 1998–2000. Kahden myöhemmän kauden loppupuolet Louke vietti lainalla Ykkösessä pelanneen Närpes Kraftin riveissä.


title: Rami Louke

text: Kaudeksi 2001 Louke siirtyi pysyvästi sarjatasoa alemmaksi FF Jaroon. Alkukaudesta tullut vaikea jalkapöydän murtuma uusiutui kauden kynnyksellä ja leikkauksesta toipuminen kesti pitkälle alkusyksyyn. Hän palasi joukkueen mukaan loppukaudesta ja auttoi Jaroa nousemaan Veikkausliigaan tekemällä liigakarsinnoissa hattutempun Turun Palloseuraa vastaan ja maalin molemmissa osaotteluissa FC Jokereita vastaan.


title: Rami Louke

text: Louke palasi pääsarjatasolle Vaasan Palloseuran riveihin, mutta kausi oli pettymys VPS:n sijoittuessa yhdennelletoista sijalle ja pudoten Ykköseen. Seuraavan kahden vuoden aikana hän pelasi hajanaisesti nilkkavamman ja katkenneen polven eturistisiteen johdosta. Kausi 2005 oli Loukelle menestyksekäs VPS:n noustua Veikkausliigaan ja hänen itsensä ollessa Ykkösen paras maalintekijä 16 maalillaan yhdessä Dawda Bah’n kanssa. Louke jakoi myös Veikkauspörssin voiton Roni Porokaran kanssa.


title: Rami Louke

text: Kausi 2006 jäi Loukelta väliin kokonaan munuaissairauden diagnoosin johdosta. Seuraavalla kaudella hän palasi lyhyeksi aikaa VPS:n mukaan, lopettaen kuitenkin pian uransa huipputasolla lääkityksen tehdessä pelaamisen mahdottomaksi. Vuonna 2009 Louke esiintyi vielä Kakkosessa pelanneen Vasa IFK:n riveissä, mutta loukkaantumisten johdosta hänen kautensa rajoittui esiintymisiin vaihtopenkiltä ja kausi jäi Louken viimeiseksi valtakunnallisissa sarjoissa.


title: Elvis Presleyn filmografia

text: Elvis Presley näytteli 33 elokuvassa vuosina 1956–1969. Lisäksi hän teki kaksi dokumenttielokuvaa ja kolme televisio-ohjelmaa.


title: Elämälle kiitos

text: Elämälle kiitos voi tarkoittaa seuraavia asioita:


title: Fabiano

text: Fabiano Ribeiro de Freitas, yleensä vain Fabiano (s. 29. helmikuuta 1988 Mundo Novo, Brasilia) on brasilialainen jalkapallomaalivahti. Hän edustaa portugalilaista Portoa.


title: Fabiano

text: Toukokuussa 2012 Fabiano teki nelivuotisen sopimuksen Porton kanssa.


title: Sundan kuningaskunta

text: Sundan kuningaskunta oli hindukuningaskunta Jaavan saaren länsiosassa. Kuningaskuntaa kutsutaan joissain yhteyksissä myös nimellä Pajajaran, kuningaskunnan pääkaupungin mukaan. Kuningaskunnan tärkeä satama oli Sunda Kelapa, Ciliwungjoen suulla nykyisen Jakartan alueella.


title: Sundan kuningaskunta

text: Sundan kuningaskunta syntyi vuonna 669 jaa. kun Tarumanagaran kuningaskunta jakautui kahtia Sundan ja Galuhin kuningaskunniksi. Kuningaskuntien rajaksi muodostui Citarumjoki. Vuonna 732 kuningas Sanjaya yhdisti kuningaskuntien alueet uudelleen. Hän oli myös Kalinggan kuningaskunnan kruununperijä ja Mataramin kuningaskunnan perustaja.


title: Sundan kuningaskunta

text: 1500-luvulla islam levisi Malaijien saaristossa ja hindulaisen Sundan kuningaskunnan olo kävi tukalaksi islamilaisten sulttaanikuntien painostuksen alla. Samaan aikaan Portugalin imperiumi laajeni alueella ja Sunda liittoutui portugalilaisten kanssa, sillä Keski-Jaavalla sijainnut Demakin sulttaanikunta aiheutti uhan Sundalle. Portugalilaiset eivät kuitenkaan kyenneet suojelemaan Sundaa tarpeeksi, sillä vuonna 1527 Demakin ja Cirebonin sulttaanikunnan liitto valloitti Sunda Kelapan. Demakin muslimijohtaja Sunan Gunungjati perusti Jaavan länsiosaan Bantenin sulttaanikunnan ja islamin levitessä monet Jaavan hindut pakenivat Balille. Hän nimesi Sunda Kelapan uudelleen Jajakartaksi, mitä pidetään Jakartan perustamisvuotena. Vuonna 1579 Bantenin sulttaanikunta otti haltuunsa Sundan kuningaskunnan rippeet.


title: Gullkrona

text: Gullkrona on saari ja venesatama Paraisten kunnan Nauvossa. Saaren pinta-ala on 45 hehtaaria ja sillä asuu ympärivuotisesti kolme ihmistä. Gullkrona sijaitsee Gullkronanselän länsireunalla ja sen asukkaat ovat perinteisesti saaneet elinkeinonsa kalastuksesta ja luotsaamisesta.


title: Gullkrona

text: Gullkronan merenkulkuhistoria ulottuu 1700-luvulle. Se oli aikoinaan merenkulkuväylän varrella. Gullkrona oli pitkään suosittu vierasvenesatama, mutta se suljettiin vuonna 2008 ja nykyisin saaren satamaan saa rantautua vain päiväsaikaan. Vierailijoita palvelee kesäisin kahvila ja pieni museo.


title: The First Immortal

text: The First Immortal on vuonna 1998 ilmestynyt, James L. Halperinin kirjoittama tieteisromaani. Kirjan päähenkilö on mies nimeltä Benjamin Smith, joka haluaa elää ikuisesti. Sitä varten tämä suostuu kryosäilöttäväksi.


title: The First Immortal

text: "The First Immortal" julkaistiin alun perin tammikuussa 1998. Kirjan esipuheessa kirjailija pyytää lukijoita ilmoittamaan kirjassa olevista tieteellisistä virheistä. Kirjasta julkaistiin myöhemmin vuonna 1998 uusi painos, johon kirjailija oli korjannut virheitä ja lisännyt hieman juonenkäänteitä.


title: The First Immortal

text: Kryoniikkapalveluita tarjoavat järjestöt Alcor Life Extension Foundation ja Cryonics Institute suosittelevat kirjaa.


title: Dharan

text: Dharan (), lempinimeltään "Dharan Bazar", on kaupunki Nepalin Itäisen kehitysalueen Kosin vyöhykkeellä. Dharan sijaitsee Kathmandusta linnuntietä 220 kilometriä itäkaakkoon. Kaupungin pohjoispuolella kohoaa Mahabharatan (eli Ala-Himalajan) vuorijono, joka sijaitsee Himalajan päävuorijonon eteläpuolella.


title: Dharan

text:
Vuonna 2011 kaupungin väkiluku oli 116 181. Kaupunki kuuluu runsaan 763 000 asukkaan Sunsarin piirikuntaan.
Dharan on nepalin kieltä ja tarkoittaa eräänlaista saharakennusta, jossa tyypillisesti kaksi henkeä sahasi puutavaraa pitkällä käsisahalla.
Kaupungin pinta-ala on 103,4 neliökilometriä. Joulukuussa 2014 Dharan kohotettiin suurkaupungiksi (Sub-metropolitan city). Muutoksen yhteydessä ainakin osaan uusista suurkaupungeista liitettiin läheisten kylä(kehitys)komiteoiden (VDC) alueita ja väestöä.


title: Stenskär

text: Stenskär on saari ja kylä Paraisten kunnan Nauvossa. Se sijaitsee Gullkronanselän länsiosassa Gullkronan läheisyydessä. Saaren pinta-ala on 39 hehtaaria ja sen vakituinen asukasluku on kahdeksan. Stenskär on vierasvenesatama.


title: Stenskär

text: Stenskär on asutettu viimeistään 1600-luvulla. Saarella on vierailijoita varten luontopolku, sauna, yleinen wc ja suihku. Stenskärin asutus ja satama sijoitsevat sen pohjoisrannalla. Saari on kasvanut yhteen eteläpuolella sijaitevan Högskärin kanssa, jonka korkein kohta on 28,5 metriä merenpinnasta.


title: Sosialistinen Aikakauslehti

text: Sosialistinen Aikakauslehti oli vuosina 1905–1908, 1919–1923 ja 1946–1991 Suomessa ilmestynyt teoreettis-poliittinen aikakauslehti. Sitä julkaisi aluksi Työväen Kirjapaino Oy, toisella ilmestymiskerralla Suomen sosialidemokraattinen nuorisoliitto ja sotavuosien jälkeen Suomen Sosialidemokraattinen Puolue.


title: Sosialistinen Aikakauslehti

text: Sosialistisen Aikakauslehden näytenumero ilmestyi aikaisemmin syksyllä järjestetyn suurlakon innoittamana joulukuussa 1905. Lehden päätoimittaja oli Edvard Gylling ja muun toimituskunnan muodostivat toimitussihteeri Otto Wille Kuusinen sekä Yrjö Sirola ja Sulo Wuolijoki, jotka kaikki kuuluivat niin sanottuihin ""marraskuun sosialisteihin"". Ensimmäisen näytenumeron pääkirjoituksessaan Gylling kertoi Sosialistisen Aikakauslehden noudattavan "uusaikaisen sosialidemokratian marxilaista linjaa".